cyanic-selkie/wikianc huggingface dataset:
മൈസൂർ-ഏറാടി യുദ്ധം
പശ്ചാത്തലം
സി.ഇ.1750 കാലത്ത് പാലക്കാട് തരൂർ സ്വരൂപം രാജാക്കന്മാരുടെ രണ്ട് താവഴികൾ തമ്മിൽ ഒരു തർക്കം നടന്നു. ഇതിൽ ഒരു താവഴി സാമൂതിരി സൈന്യത്തിൻ്റെ സഹായംതേടി. തൻ്റെ അയൽ നാടുകളെ കീഴടക്കി ആധിപത്യം സ്ഥാപിക്കാൻ ആഗ്രഹിച്ച സാമൂതിരി ഇതൊരു അവസരമായിക്കണ്ട് പാലക്കാട്ടുശ്ശേരി ആക്രമിച്ചു. ഇത് എടത്തിൽ അച്ചന്മാരുടെ മറുപക്ഷത്തെ അസ്വസ്ഥരാക്കി. അവർ മൈസൂർ രാജാവിനെക്കണ്ട് സഹായം അഭ്യർത്ഥിച്ചു. മൈസൂറിനു കീഴിൽ ദിണ്ടിക്കൽ കോട്ടയിലെ ഫൗജ്‌ദാർ ആയിരുന്ന ഹൈദരലിയെ കാണാൻ വോഡയാർ ആവശ്യപ്പെട്ടു. പാലക്കാട്ടിൽ രാജാവിനെതിരായ യുദ്ധത്തിൽ ഈ സാമൂതിരി മൈസൂർ വോഡയാരുടെ സഹായം അഭ്യർത്ഥിക്കുകയും ഹൈദരാലിയുടെ സൈന്യത്തെ കടം വാങ്ങുകയും ചെയ്തിരുന്നു. നായർ- തീയ്യ സേനകൾ ചെറായി പണിക്കരുടെ േതൃത്വത്തിൽ സാമൂതിരിക്ക്‌ വേണ്ടി ചെറുത്ത് നിന്നെങ്കിലും ഹൈരാലിയുടെ ആക്രമണം താങ്ങാനാവാതെ സാമൂതിരി കീഴടങ്ങുകയും ഹൈദരാലിയുടെ ആവശ്യങ്ങൾ അംഗീകരിക്കുകയും ചെയ്തു. യുദ്ധത്തിൽ ഹൈ‌ദറിന് നഷ്ടപരിഹാരം കെട്ടി വെച്ചോളാം എന്ന ഉടബടിയിൽ യുദ്ധത്തിൽ നിന്ന് പിന്മാറി. എന്നാൽ, നൽകേണ്ട നഷ്ടപരിഹാരം നൽകുന്നതിൽ പരാജയപ്പെട്ടു. പാലക്കാട്ടുശ്ശേരി ഇനി ആക്രമിക്കുകയില്ലെന്ന് പറഞ്ഞ് ഹൈദർ സാമൂതിരിയുമായി ഒരു സന്ധി വെച്ചിരുന്നു. പാലക്കാട് യുദ്ധത്തിൽ ഹൈദരാലിയുടെ സേനയെ വിട്ട് കൊടുത്ത നഷ്ട പരിഹാര കുടിശിക തരാത്തതിനാൽ സാമൂതിരിയെ ആക്രമിക്കാൻ ഹൈദരാലി ഇത് ഉപയോഗപ്പെടുത്തി. ഹൈദരാലി അദ്ദേഹത്തോട് മാന്യമായി പെരുമാറി. എന്നിരുന്നാലും, സാമൂതിരി, ഫണ്ട് ക്രമീകരിക്കാൻ കുറച്ച് സമയമെടുത്തു, ഇത് ഹൈദരാലിയെ സംശയിച്ചു. സാമൂതിരി ഗൂഢാലോചന നടത്തുകയാണെന്ന് കരുതി സാമൂതിരിയെയും മന്ത്രിയെയും തടവിലാക്കി. മന്ത്രിയെ ഹൈദരാലി ക്രൂരമായി മർദിച്ചത് അങ്ങിനെ പാലക്കാട്ടുശ്ശേരിയുടെ അഭ്യർത്ഥന പ്രകാരം മഖ്‌ദുമും സൈന്യവും പാലക്കാട്ടെത്തി. എന്നിരുന്നാലും, ശക്തമായ ചെറുത്തുനിൽപ്പ് നടത്തിയ യോദ്ധാക്കളുടെ കയ്യിൽ അദ്ദേഹത്തിന് ചെറിയ തിരിച്ചടി നേരിട്ടു. 1766 -ൽ ഹൈദരലി പടയുമായി കോഴിക്കോട്ടെത്തി. മുൻപിലെ ഉടമ്പടി പ്രകാരമുള്ള പണം വേണമെന്ന് ഹൈദർ ആവശ്യപ്പെട്ടു. കൂടാതെ ഹൈദർ തന്നെ പാലക്കാട്ടു രാജാവിനു പിടിച്ചുകൊടുക്കുമെന്ന് സാമൂതിരി ഭയപ്പെട്ടു. മൈസൂർ സൈന്യം പാളയം അടിച്ച ഒരാഴ്ച കഴിഞ്ഞ് സാമൂതിരി, കോവിലകത്തോടെ തീവെന്തു പോകയും ചെയ്‌തു. സാമൂതിരി ഭരണം ഇല്ലാതായതോടു കൂടി കോഴിക്കോടിനെ ആസ്ഥാനമാക്കി മൈസൂർ ഭരണം തുടങ്ങി. ഭൂമി സർവ്വേ ചെയ്ത് പൈമാശി കണക്കുകൾ തയ്യാറാക്കി. പുതിയ സാമ്പത്തിക നയം നിലവിൽവന്നു. മൈസൂർ സൈന്യത്തിൻ്റെ മലബാർ പ്രവേശനം വെള്ളയുടെ ചരിത്രം വിശദമായി വിവരിക്കുന്നുണ്ട്.
കന്നാബേസീ
സപുഷ്പികളിൽപ്പെടുന്ന ഒരു ചെറിയ സസ്യകുടുംബമാണ് കന്നാബേസീ (Cannabaceae). ഏകദേശം 11 ജീനസ്സുകളിലായി 170 ഓളം സ്പീഷിസുകളാണ് ഈ സസ്യകുടുംബത്തിലുള്ളത്. 100 ഓളം സ്പീഷിസുകൾ ഉൾക്കൊള്ളുന്ന Celtis ആണ് വലിയ ജനുസ്.
ചെറിയസസ്യകുടുംബമാണെങ്കിലും വൈവിധ്യങ്ങളാർന്ന സസ്യങ്ങളടങ്ങുന്ന കുടുംബമാണിത്. ഇതിൽ ആരോഹികളും, ഓഷധികളും ചെടികളും മരങ്ങളും ഉൾപ്പെടുന്നു. വടക്കേ അർദ്ധഗോളത്തിലെ മിതശീതോഷ്‌ണമേഖലകളിലാണ് ഇവ സാധാരണയായി വളരുന്നത്. മിക്ക സസ്യങ്ങളും ഔഷധ ആവശ്യത്തിനായും ഭക്ഷ്യ ആവശ്യത്തിനായും ഉപയോഗിക്കാറുണ്ട്. കഞ്ചാവ്, തൊണ്ടുപൊളിയൻ, കുയ്യമരം, ഭൂതക്കാളി തുടങ്ങിയവ ഈ കുടുംബത്തിലെ അംഗങ്ങളാണ്.
വിവരണം
ഇവയുടെ ഇലകൾ ഹസ്തകപത്രങ്ങങ്ങളോടു കൂടിയവയോ ഹസ്തകബഹുപത്രങ്ങങ്ങളോടുകൂടിയവയോ ആണ്. ഇലകൾ ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയും ആണ്. ഇവയുടെ പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടുന്നു. ചില സസ്യങ്ങളിൽ അടിഞ്ഞുകൂടിയ കാൽസ്യം കാർബണേറ്റുകൾ കാണപ്പെടാറുണ്ട്. മരക്കറകളോടു കൂടിയതാണ് മിക്ക സസ്യങ്ങളും.
ഇവയുടെ പൂക്കൾ ഏകലിംഗ സ്വഭാവത്തോടു കൂടിയവയും
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:റോസിഡ് കുടുംബങ്ങൾ
ഭാസ്കരാചാര്യൻ
ഗണിത ജ്യോതിശാസ്ത്ര പഠനങ്ങളിൽ ഉപമാസമ്പുഷ്ടങ്ങളായ കവിതാശകലങ്ങൾ ചേർത്തതുവഴി പുതിയൊരു പാത വെട്ടിത്തെളിച്ച മഹാനാണദ്ദേഹം. കാളിദാസന്റെ കവിത്വമുള്ള ശാസ്ത്രജ്ഞൻ എന്നാണ്‌ ഭാസ്കരാചാര്യൻ അറിയപ്പെടുന്നത്‌. ഇദ്ദേഹത്തോടുള്ള ആദരസൂചകമായി ഇന്ത്യ രണ്ടാമത് വിക്ഷേപിച്ച കൃത്രിമോപഗ്രഹത്തിന്‌ ഭാസ്കര എന്നാണ്‌ പേര്‌ നൽകിയിരിക്കുന്നത്. .
ജീവിതരേഖ
സ്വന്തം പുസ്തകമായ സിദ്ധാന്തശിരോമണിയിൽ എഴുതിയിട്ടുള്ള വിവരങ്ങളേ അദ്ദേഹത്തിനേ കുറിച്ചറിയുകയുള്ളു. ക്രി.ശേ 1114-ൽ ആണ്‌ ജനിച്ചതെന്ന് സിദ്ധാന്തശിരോമണിയിൽ നിന്ന് മനസ്സിലാക്കാം. അച്ഛൻ മഹേശ്വരൻ ഒരു ജ്യോതിശാസ്ത്രപണ്ഡിതനായിരുന്നുവെന്നും, സഹ്യപർവതത്തിന്റെ താഴ്വരയിലുള്ള 'വിജ്ജഡവിടം' ആണ്‌ തന്റെ സ്വദേശം എന്നും അദ്ദേഹം സിദ്ധാന്തശിരോമണിയിലെ ഗോളാദ്ധ്യായത്തിൽ പറഞ്ഞിരിക്കുന്നു. വിജ്ജഡവിടം എവിടെയാണന്നതു സംബന്ധിച്ച്‌ ഇന്നും തർക്കം നിലനിൽക്കുന്നുവെങ്കിലും, മദ്ധ്യകേരളം മുതൽ മംഗലാപുരം വരെയുള്ള പ്രദേശത്തിനിടക്കെവിടെയോ ആണെന്നാണ്‌ പൊതുവേ കരുതുന്നത്‌. ഭാസ്കരാചാര്യന്റെ കൃതികൾക്ക്‌ കേരളത്തിലുണ്ടായിരുന്ന വമ്പിച്ച പ്രചാരവും ഈ വിശ്വാസത്തിനു ശക്തി പകരുന്നു. 'ഗാണ്ഡില്യ ഗോത്രക്കാരനാണ്‌' താനെന്നും അദ്ദേഹം പ്രസ്താവിച്ചിരിക്കുന്നു.
കൃതികൾ
മഹാഭാസ്കരീയം, ലഘുഭാസ്കരീയം, ആര്യഭടീയഭാഷ്യം, സിദ്ധാന്തശിരോമണി, കരണകുതൂഹലം തുടങ്ങിയവയാണ്‌ ഭാസ്കരാചാര്യന്റെ പ്രധാന കൃതികൾ.
മഹാഭാസ്കരീയം ആര്യഭടന്റെ ആര്യഭടീയത്തിലെ മൂന്നാദ്ധ്യായങ്ങളുടെ വിസ്തരിച്ചുള്ള വ്യാഖ്യാനമാണ്‌. ലഘുഭാസ്കരീയമാകട്ടെ മഹാഭാസ്കരീയത്തിന്റെ സംക്ഷിപ്തരൂപവും. വ്യാഖ്യാനങ്ങളാണെങ്കിലും സമ്പൂർണ്ണ കൃതികളുടെ നിലയും വിലയും ഈ പുസ്തകങ്ങൾക്കുണ്ട്‌. വളരെ ലളിതമാണ്‌ പ്രതിപാദനരീതി. ഖഗോളശാസ്ത്രത്തിൽ ആര്യഭടന്റെ ആശയങ്ങളെ വികസിപ്പിക്കുകയാണിവയിൽ ചെയ്തിരിക്കുന്നത്‌. ആര്യഭടീയഭാഷ്യമാകട്ടെ ആര്യഭടീയത്തിന്റെ സമ്പൂർണ്ണ വ്യാഖ്യാനവും.
കരണകുതൂഹലം ഗ്രഹചലനങ്ങളെ ആണ്‌ പ്രധാനമായും പഠിക്കുന്നത്‌. തന്റെ അറുപത്തൊമ്പതാം വയസിലാണ്‌ കരണകുതൂഹലം രചിച്ചിരിക്കുന്നത്‌ എന്ന് അതിൽ രേഖപ്പെടുത്തിയിരിക്കുന്നു.
ലീലാവതി
ഭാസ്കരാചാര്യന്റെ ഏറ്റവും പ്രശസ്തമായ നിരീക്ഷണങ്ങൾ ലീലാവതിയിലാണ്‌. ലീലാവതിയിൽ എട്ടുതരം ഗണിതക്രിയകളെ പരാമർശിക്കുന്നു. പരികർമ്മാഷ്ടകം എന്നാണ്‌ ആ ഭാഗത്തിന്റെ പേര്‌. അക്ബറുടെ ഭരണകാലത്ത്‌ ലീലാവതി പേർഷ്യൻ ഭാഷയിലേക്ക്‌ വിവർത്തനം ചെയ്തിട്ടുണ്ട്‌. ലീലാവതി എന്ന സുന്ദരിക്ക്‌ ഗണിതവിജ്ഞാനം പകർന്നു കൊടുക്കുന്നു എന്ന മട്ടിലാണ്‌ ലേഖനരീതി. ലീലാവതിയുടെ അംഗലാവണ്യം പോലും ഗണിതരൂപത്തിൽ വർണ്ണിക്കാൻ ഭാസ്കരാചാര്യൻ ശ്രദ്ധിച്ചിരുന്നു. ശാസ്ത്രമൂല്യങ്ങൾക്കു പുറമേ കലാമൂല്യവും തുളുമ്പുന്നവയാണ്‌ ലീലാവതിയിലെ ശ്ലോകങ്ങളോരോന്നും. ഗഹനങ്ങളായ ശാസ്ത്രസത്യങ്ങളെ കാവ്യാത്മകമായി ചിത്രീകരിച്ച്‌ ലളിതമാക്കാനാണ്‌ ഭാസ്കരാചാര്യർ ശ്രമിച്ചത്‌.
ലീലാവതിയിലെ ശ്ലോകങ്ങളുടെ ശക്തി മനസ്സിലാക്കിയ പാശ്ചാത്യർ ഭാരതത്തിന്റെ യൂക്ലിഡ്‌ എന്ന് ഭാസ്കരാചാര്യനെ വിശേഷിപ്പിക്കുന്നുവെങ്കിലും, ഭാസ്കരാചാര്യന്റെ കലാബോധം യൂക്ലിഡിനില്ലെന്നാണ്‌ ഭാരതീയരുടെ വാദം.
ലീലാവതിയിലെ ആശയങ്ങളുടെ ഉദാഹരണം: ഒരു പൊയ്കയിൽ കുറെ അരയന്നങ്ങളുണ്ട്‌. അവയുടെ വർഗ്ഗമൂലത്തിന്റെ പകുതിയുടെ ഏഴുമടങ്ങ്‌ തീരത്ത്‌ കുണുങ്ങി നടക്കുന്നു. രണ്ട്‌ അരയന്നങ്ങൾ പ്രണയബദ്ധരായി സമീപത്തുണ്ട്‌, ആകെ എത്ര അരയന്നങ്ങളുണ്ട്‌? ദ്വിമാന സമീകരണം നിർദ്ധാരണം ചെയ്യാനുള്ള പ്രശ്നമാണിത്‌.
മറ്റൊരു ഉദാഹരണം: പതിനാറുകാരിയായ യുവതിക്ക്‌ മുപ്പത്തിരണ്ടു നാണയം ലഭിക്കുമെങ്കിൽ ഇരുപതുകാരിക്ക്‌ എന്തു കിട്ടും? വിപരീതാനുപാതം ആണിവിടെ പ്രതിപാദ്യം.
അനന്തത
ഏതൊരു സംഖ്യയേയും പൂജ്യം കൊണ്ടു ഹരിച്ചാൽ ഫലം അനന്തതയാണെന്നും. അനന്തസംഖ്യയെ ഏതു തരത്തിൽ ഗണിച്ചാലും ഫലം അനന്തത തന്നെയായിരിക്കും എന്നും ഭാസ്കരൻ പഠിപ്പിച്ചു.
അവലംബം
വർഗ്ഗം:പൗരാണിക ഭാരതീയചിന്തകർ വർഗ്ഗം:ഇന്ത്യൻ ഗണിതശാസ്ത്രജ്ഞർ
ഭീതിയുടെ താഴ്‌വര
സർ ആർതർ കോനൻ ഡോയിലിന്റെ നാലാമത്തെയും അവസാനത്തെയും ഷെർലക് ഹോംസ് നോവൽ ആണ് ഭീതിയുടെ താഴ്വര (ദ് വാലി ഓഫ് ഫിയർ). 1914 സെപ്തംബറിനും 1915 മേയ് മാസത്തിനും ഇടയിൽ സ്ട്രാന്റ് മാഗസിനിൽ ആണ് ആദ്യമായി ഈ നോവൽ പ്രസിദ്ധീകരിക്കപ്പെട്ടത്.
ഒന്നാം ഭാഗം
ഷെർലക്ക് ഹോംസിന് ലണ്ടനിലെ പ്രധാനകുറ്റവാളികളുടെ തലവനായ പ്രൊഫസർ മൊറിയാർട്ടിയുടെ സംഘത്തിൽ പെട്ട പോർലോക്ക് എന്ന ആളിൽ നിന്ന് ഒരു സന്ദേശം ലഭിക്കുന്നു. അതിൽ സൂചിപ്പിച്ചിരിക്കുന്നത് ബേൾസ്റ്റൺ ബംഗ്ലാവിലെ ഡഗ്ലാസിനെക്കുറിച്ചാണെന്ന് ഹോംസ് മനസ്സിലാക്കുന്നു. അതേസമയം അവിടെയെത്തിയ സ്കോട്‌ലാൻഡ് യാർഡിലെ ഉദ്യോഗസ്ഥൻ മക്ഡൊണാൾഡിൽ നിന്നും ബേൾസ്റ്റൺ ബംഗ്ലാവിലെ ഡഗ്ലാസ് കൊല്ലപ്പെട്ടതായി ഹോംസ് അറിയുന്നു. ഡോക്ടർ വാട്സൺ, മക്ഡൊണാൾഡ്, വൈറ്റ് മാസൺ എന്ന പോലീസ് ഉദ്യോഗസ്ഥൻ എന്നിവരോട് കൂടി ഹോംസ് ബേൾസ്റ്റൺ ബംഗ്ലാവ് സന്ദർശിക്കുന്നു. കൊല്ലപ്പെട്ട ജോൺ ഡഗ്ലാസ്, ഭാര്യ ഐവി ഡഗ്ലാസ്, സുഹൃത്ത് സെസിൽ ബാർക്കർ, വേലക്കാരൻ ആമസ്, ചില വേലക്കാരികൾ എന്നിവരായിരുന്നു ആ സമയം അവിടെ ഉണ്ടായിരുന്നത്. ഷോട്ട്ഗൺ പ്രയോഗം മൂലം മുഖം തകർന്ന രീതിയിൽ കിടക്കുന്ന ഡഗ്ലാസിന്റെ മൃതദേഹം അവർ കാണുന്നു. മൃതദേഹത്തിൽ നിന്നും കണ്ടെടുത്ത വി.വി.341 എന്ന കടലാസും ഡഗ്ലാസിന്റെ വിവാഹമോതിരം ഊരിമാറ്റിയതും പ്രധാന തെളിവുകളായി ഹോംസ് നിരീക്ഷിക്കുന്നു. എന്നാൽ ഡഗ്ലാസിന്റെ ഭാര്യ ഐവി ഡഗ്ലാസിന്റെയും സുഹൃത്ത് ബാർക്കറിന്റെയും പെരുമാറ്റത്തിൽ സംശയം തോന്നിയ ഹോംസ് അവരും കുറ്റകൃത്യത്തിൽ പങ്കാളികളാണെന്ന നിഗമനത്തിൽ എത്തുന്നു. കൂടുതൽ അന്വേഷണങ്ങളിൽ നിന്നും മരിച്ചത് ജോൺ ഡഗ്ലാസ് അല്ലെന്നും അദ്ദേഹത്തെ കൊല്ലാൻ എത്തിയ ഹാർഗ്രേവ് (ടെഡി ബാൾഡ് വിൻ) ആണെന്നും ഹോംസ് മനസ്സിലാക്കുന്നു. തുടർന്ന് ജോൺ ഡഗ്ലാസ് ബേൾസ്റ്റൺ ബംഗ്ലാവിലെ രഹസ്യ അറയിൽ നിന്നും പുറത്തേക്ക് വരികയും നിഗൂഢതകളുടെ മറനീക്കുകയും ചെയ്യുന്നു.
രണ്ടാം ഭാഗം
20 വർഷങ്ങൾക്ക് മുൻപ് ജോൺ ഡഗ്ലാസ്(അഥവാ ബേഡി എഡ്വേർഡ്സ്) മക്മുർദോ എന്ന പേരിൽ വടക്കുകിഴക്കൻ അമേരിക്കയിലെ ഇരുമ്പുഘനനകേന്ദ്രമായ വെർമിസാ താഴ്വരയിൽ എത്തുന്നു. അവിടുത്തെ ഫ്രീമെൻ സംഘം കുറ്റകൃത്യങ്ങൾക്ക് പേരുകേട്ടവരായിരുന്നു. അവരുടെ തലവൻ കൗൺസിലർ ജാക്ക് മക്ഗിന്റി ആയിരുന്നു. അവിടുത്തെ പോലീസും നിയമവുമെല്ലാം മക്ഗിന്റിയുടെ കീഴിലായിരുന്നു. ഫ്രീമെൻ സംഘത്തിൽ ചേർന്ന മക്മുർദോ വൈകാതെ തന്നെ വെർമിസായിലെ ശ്രദ്ധാകേന്ദ്രമാവുകയും മക്ഗിന്റിയുടെ വിശ്വസ്തനാവുകയും ചെയ്തു. ഇത് കൂടാതെ വെർമിസായിലെ സത്രമുടമ ജേക്കബ് ഷാഫ്റ്ററുടെ മകൾ എറ്റി ഷാഫ്റ്ററുമായി പ്രണയത്തിലാവുകയും ഇതുമൂലം മക്ഗിന്റിയുടെ സംഘത്തിലെ പ്രധാനി ടെഡി ബാൾഡ് വിനുമായി ശത്രുതയിലാകുകയും ചെയ്തിരുന്നു. മക്മുർദോ യഥാർത്ഥത്തിൽ ബേഡി എഡ്വേർഡ്സ് എന്ന പിങ്കർട്ടൺ ഡിറ്റക്ടീവ് ആയിരുന്നു. കുറ്റവാളികളെക്കുറിച്ച് കൂടുതൽ മനസ്സിലാക്കിയ മക്മുർദോ ക്യാപ്റ്റൻ മാർവിന്റെ സഹായത്തോടെ മക്ഗിന്റിയെയും സംഘത്തെയും കുടുക്കുകയും യാതൊരു പഴുതുമില്ലാത്ത വിചാരണക്ക് വിധേയമാക്കുകയും ചെയ്തു. മക്മുർദോ എറ്റിയുടെയും പിതാവ് ഷാഫ്റ്ററിന്റെയും കൂടെ നാടുവിടുകയും പിന്നീട് വിവാഹിതരാവുകയും ചെയ്തു. വിചാരണയെ തുടർന്ന് കൗൺസിലർ മക്ഗിന്റിയെ വധശിക്ഷക്ക് വിധേയമാക്കി. ചില പ്രമുഖർ തൂക്കുമരത്തിൽ നിന്നു രക്ഷപ്പെട്ടു. അതിലെ ഒരാളായ ബാൾഡ് വിൻ ലണ്ടനിൽ എത്തുകയും പ്രൊഫസർ മൊറിയാർട്ടിയുദെ സഹായത്തോടെ ഹാർഗ്രേവ് എന്ന പേരിൽ ബേൾസ്റ്റൺ ബംഗ്ലാവിൽ എത്തി ഡഗ്ലാസിനെ കൊല്ലാൻ ശ്രമിക്കുകയും ഒടുവിൽ സ്വയം കൊല്ലപ്പെടുകയും ചെയ്തു.
ഉപസംഹാരം
രണ്ടുമാസങ്ങൾക്കുശേഷം ദക്ഷിണാഫ്രിക്കയിൽ നിന്നും ഐവി ഡഗ്ലാസ് അയച്ച സന്ദേശത്തിൽ ജോൺ ഡഗ്ലാസിനെ ഒരു ചുഴലിക്കാറ്റിൽ കപ്പലിൽ വച് കാണാതായതായി ഹോംസിനെ അറിയിക്കുന്നു.
അവലംബം
വർഗ്ഗം:ഷെർലക് ഹോംസ് നോവലുകൾ വർഗ്ഗം:ഇംഗ്ലീഷ് നോവലുകൾ
മൊഹീന്ദർ ലാൽ
1964 ലെ വേനൽക്കാല ഒളിമ്പിക്സിൽ ലാൽ സ്വർണം നേടിയ ടീമിലുണ്ടായിരുന്നു. 1960-ലെ റോം ഒളിമ്പിക്സിൽ വെള്ളിയും അദ്ദേഹത്തിന് ലഭിച്ചു.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:1936-ൽ ജനിച്ചവർ വർഗ്ഗം:ജൂൺ 1-ന് ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:ജൂലൈ 1-ന് മരിച്ചവർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഒളിമ്പിക് സ്വർണമെഡൽ ജേതാക്കൾ വർഗ്ഗം:മഹാരാഷ്ട്രയിൽ ജനിച്ചവർ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
മോഹൻജൊ ദാരോ (ചലച്ചിത്രം)
അശുതോഷ് ഗോവാരിക്കർ തിരക്കഥ എഴുതി സംവിധാനം ചെയ്ത് 2016-ൽ പുറത്തിറങ്ങിയ ഒരു ഇന്ത്യൻ ആക്ഷൻ-അഡ്വഞ്ചർ ചലച്ചിത്രമാണ് മോഹൻജൊ ദാരോ. ഋത്വിക് റോഷൻ, പൂജ ഹെഗ്‌ഡെ എന്നിവർ കേന്ദ്രകഥാപാത്രങ്ങളായി എത്തിയ ഈ ചലച്ചിത്രം പുരാതന സിന്ധൂ നദീതട നാഗരികതയെ അടിസ്ഥാനമാക്കിയുള്ള ഒരു ചലച്ചിത്രാവിഷ്കാരമാണ്. പാകിസ്താനിലെ സിന്ധിൽ സ്ഥിതിചെയ്യുന്ന യുനെസ്കോയുടെ ലോക പൈതൃക സൈറ്റാണ് മൊഹൻജൊ-ദാരോ.
ജാവേദ് അക്തറിന്റെ വരികൾക്ക് എ.ആർ. റഹ്മാൻ ആണ് സംഗീതസംവിധാനം നിർവ്വഹിച്ചിരിക്കുന്നത്.
അവലംബം
വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ വർഗ്ഗം:ഇന്ത്യൻ ചരിത്ര ചിത്രങ്ങൾ
സ്റ്റീവ് ചെൻ (കമ്പ്യൂട്ടർ എഞ്ചിനീയർ)
സ്റ്റീവ് ചെൻ Chinese: 陳世卿; pinyin: Chén Shìqīng) ( 1944ൽ തായ്വാനിൽ)ചൈനയിലെ ഒരു കമ്പ്യൂട്ടർ എഞിനീയറും ഇന്റർനെറ്റ് സംരംഭകനും ആകുന്നു. ചെൻ ഗാലക്ടിക് കമ്പ്യൂട്ടിങ്ങ് എന്ന കമ്പനിയുടെ സി. ഇ. ഒ. ആകുന്നു.
വർഗ്ഗം:ചൈനയിലെ കമ്പ്യൂട്ടർ വിദഗ്ദ്ധർ വർഗ്ഗം:വിവരസാങ്കേതിക വിദ്യ വിദഗ്‌ധർ വർഗ്ഗം:ചൈനയിലെ സൂപ്പർ കമ്പ്യൂട്ടിങ്ങ് വിദഗ്ദ്ധർ
വിദ്യാസാഗർ സേതു
പശ്ചിമ ബംഗാളിൽ കൊൽക്കത്തയേയും ഹൗറയേയും തമ്മിൽ ബന്ധിപ്പിച്ചുകൊണ്ട് ഹൂഗ്ലി നദിയിൽ നിർമിച്ച പാലമാണ് വിദ്യാസാഗർ സേതു. 10 ഒക്ടോബർ 1992-ന് ഈ പാലം യാത്രക്കാർക്കായി തുറന്നു കൊടുത്തു. ബംഗാളി ബഹുമുഖപ്രതിഭയും ബംഗാൾ നവോത്ഥാനത്തിൽ പ്രധാന പങ്കുവഹിച്ച ഇശ്വര ചന്ദ്ര വിദ്യാസാഗറിന്റെ സ്മരണാർത്ഥം പേരു നൽകിയിട്ടുള്ള ഈ പാലത്തിന് 823 മീറ്റർ (2,700 അടി) നീളമാണ് ഉള്ളത്. ഇത് ഇന്ത്യയിലെ ഏറ്റവും നീളം കൂടിയ കേബിൾ പാലം കൂടിയാണ്. 1943-ൽ പൂർത്തീകരിച്ചതും ഇപ്പോൾ രബീന്ദ്ര സേതു എന്ന് പുനർനാമകരണം ചെയ്തതുമായ ഹൗറ പാലത്തിനു ശേഷം ഹൂഗ്ലി നദിക്ക് കുറുകെ നിർമിച്ചിരിക്കുന്ന രണ്ടാമത്തെ പാലമാണിത്. പൊതു-സ്വകാര്യമേഖല സംയുക്തമായി നിർമിച്ചിരിക്കുന്ന ഈ പാലത്തിന്റെ പരിപാലനം ഹൂഗ്ലി റിവർ ബ്രിഡ്ജ് കമ്മീഷണേഴ്സ് എന്ന സ്ഥാപനത്തിനാണ്. ആദ്യ കാലങ്ങളിൽ ടോൾ പിരിവ് നടത്തിയിരുന്നത് ഈ സ്ഥാപനം ആയിരുന്നു. 2000-ലെ കണക്ക് അനുസരിച്ച് ഈ പാലത്തിലൂടെ സഞ്ചരിക്കുന്ന വാഹനങ്ങളുടെ എണ്ണം ഏറ്റവും കുറഞ്ഞത് ഇരുപത്തി എണ്ണായിരം (28,000) മുതൽ ഏറ്റവും  കൂടിയത് മുപ്പത്തി ഒൻപതിനായിരം(39,000) വരെ ആയിരുന്നത് 2002 ഡിസംബറോടെ മുപ്പതിനായിരം (30,000) എണ്ണം മാത്രമായി ചുരുങ്ങി. അതിനുശേഷം സ്വകാര്യ കമ്പനിയെ ടോൾ പിരിവിനായി ചുമതലപ്പെടുത്തുകയും 2008 ആയപ്പോഴേയ്ക്കും വാഹനങ്ങളുടെ എണ്ണം ഏറ്റവും കുറഞ്ഞത് നാല്പത്തി അയ്യായിരവും (45,000) കൂടിയ എണ്ണം അറുപത്തി ഒന്നായിരവും (61,000) ആയിത്തീരുകയും ചെയ്തു. ടോൾ പിരിവിലുണ്ടായ കുറവിനെ ചൊല്ലി അഴിമതി ആരോപണം ഉണ്ടായിരുന്നു.
നിർമ്മാണം
ജനസംഖ്യയിലുള്ള അഭൂതപൂർവമായ വർദ്ധനവും വാഹനപ്പെരുപ്പവും പ്രധാനമായും കൊൽക്കത്തയേയും ഹൗറയേയും ബന്ധിപ്പിച്ചുകൊണ്ട് ഹൂഗ്ലി നദിക്ക് കുറുകേ നിലവിലുണ്ടായിരുന്ന ഹൗറ പാലത്തിലെ തിരക്കും കുറയ്ക്കുന്നതിനുവേണ്ടി പുതിയ പാലം ഉണ്ടാക്കേണ്ടതിന്റെ ആവശ്യകത വരികയും അതുവഴി രാജ്യത്തിലെ പ്രധാന നഗരങ്ങളായ ഡൽഹി, മുംബൈ, ചെന്നൈ എന്നിവിടങ്ങളിലേയ്കുള്ള ദേശീയപാതയ്ക് സമീപത്തായി പുതിയ പാലം നിർമിച്ചു. ഈ പാലത്തിലൂടെ ദേശീയപാത 117 എന്ന കൊന എക്സ്പ്രസ് വേ കടന്നുപോകുന്നു.
1972 മെയ് 20-ന് അന്നത്തെ പ്രധാനമന്ത്രി ആയിരുന്ന ഇന്ദിരാഗാന്ധി ഈ പാലത്തിന്റെ ശിലാസ്ഥാപനം നിർവഹിച്ചു. അതിനെ തുടർന്ന് 7 വർഷത്തോളം നിർമ്മാണപ്രവർത്തനങ്ങൾ ഒന്നും തന്നെ ഇല്ലാതിരിക്കുകയും 1979- ജൂലൈ 3-ന് പാലത്തിന്റെ പണി ആരംഭിക്കുകയും ചെയ്തു. ശിലാസ്ഥാപനം മുതൽ 22 വർഷം കൊണ്ട് ഏകദേശം 388 കോടി രൂപ മുടക്കിയാണ് ഇത് പൂർത്തിയാക്കിയത്.
ഈ പാലത്തിന്റെ രൂപരേഖ തയ്യാറാക്കിയത് ഷെൽച് ബർഗർമാൻ ആൻഡ് പാർട്ട്ണേഴ്സും പരിശോധന ഫ്രീമാൻ ഫോക്സ് ആൻഡ് പാർട്ട്ണേഴ്സ്, ഭാരത് ഭാരി ഉദ്യോഗ് നിഗം ലിമിറ്റഡ് എന്നിവരും ആയിരുന്നു. നിർമ്മാണം നടത്തിയത് ബ്രൈത്ത്‌വൈറ്റ് ബേൺ ആൻഡ് ജെസ്സോപ് കൺസ്ട്രക്ഷൻ കമ്പനി ലിമിറ്റഡ് എന്ന സ്ഥാപനവും പരിപാലനം, പ്രവർത്തനം എന്നിവ ഹൂഗ്ലി റിവർ ബ്രിഡ്ജ് കമ്മീഷൻ എന്ന സ്ഥാപനവും ആണ്.
പ്രത്യേകതകൾ
പ്രതിദിനം 85,000 വാഹനങ്ങൾ കടന്നുപോകുന്ന ഈ പാലം ഇത് കമ്മിഷൻ ചെയ്ത 1992-ൽ ഇന്ത്യയിലെ ആദ്യത്തേതും ലോകത്തിലെ ഏറ്റവും വലിയതുമായ കേബിൾ പാലം എന്ന ഖ്യാതി നേടിയിരുന്നു. ഇപ്പോഴും ഇത് ഏഷ്യയിലെ ഏറ്റവും വലുതും ലോകത്തിലെ കേബിൾ പാലങ്ങളിൽ വലിപ്പം കൊണ്ട് മൂന്നാം സ്ഥാനവും അലങ്കരിക്കുന്നു. 822.96 m നീളത്തിൽ 35 m വീതിയിൽ ഹൂഗ്ലി നദി നിരപ്പിൽ നിന്നും 26 m ഉയരത്തിൽ 457.2 m അകലത്തിലായി നദിയിൽ ഉറപ്പിച്ചിരിക്കുന്ന 127.62 m പൊക്കമുള്ള രണ്ട് തൂണുകളിൽ നിന്നും ഫാൻ ക്രമത്തിൽ 152 കേബിളുകളാണ് ഈ പാലത്തെ വലിച്ചു നിർത്തിയിരിക്കുന്നത്. തൂണുകളിൽ നിന്നും സമാന്തരമായി വിന്യസിച്ചിരിക്കുന്ന കേബിളുകളിൽ ഏറ്റവും നീളം കൂടിയതിന് 182.88 m നീളമുണ്ട്. കേബിളുകളുടെ ആകെ ഭാരം 1400 മെട്രിക് ടണ്ണും നിർമ്മാണത്തിനായി ഉപയോഗിച്ചിരിക്കുന്ന സ്റ്റീൽ ഏകദേശം 13200 മെട്രിക് ടണ്ണുമാണ്. ഈ പാലത്തിൽ ഓരോ ദിശയിലേയ്ക്കും മൂന്ന് വരികൾ വീതവും ഇരു വശങ്ങളിലും 1.2 m വീതിയിൽ നടപ്പാതയും ചേർത്തിരിക്കുന്നു. സൗജന്യ സൈക്കിൾ യാത്ര അനുവദിക്കുന്ന ടോൾ പാലമാണ് ഇത്.
അബലംബം
വർഗ്ഗം:പാലങ്ങൾ
സുവർണ്ണ ശലഭം
മഴക്കാടുകളിൽ കൂടുതലായി കാണപ്പെടുന്ന ഒരു പൂമ്പാറ്റയാണ് സുവർണ്ണ ശലഭം (Vindula erota). പശ്ചിമഘട്ടത്തിൽ കൂടുതലായി കാണുന്ന ഇവ മറ്റു വനമേഖലകളിലും കാണാറുണ്ട്.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
മാധവിക്കുട്ടി (ചലച്ചിത്രം)
സുപ്രിയ പ്രൊഡക്ഷൻസിന്റെ ബാനറിൽ ഹരി പോത്തൻ നിർമിച്ച മലയാളചലച്ചിത്രമാണ് മാധവിക്കുട്ടി. വിമലാ റിലീസിംഗ് കമ്പനി വിതരണം ചെയ്ത ഈ ചിത്രം 1973 നവംബർ 30-ൻ് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തോപ്പിൽ ഭാസി സംവിധാനം ചെയ്ത ചലച്ചിത്രങ്ങൾ വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ
ഓഡ്രെ ലോർഡെ
ഒരു അമേരിക്കൻ എഴുത്തുകാരിയും ഫെമിനിസ്റ്റും സ്ത്രീവാദിയും ലൈബ്രേറിയനും പൗരാവകാശ പ്രവർത്തകയുമായിരുന്നു ഓഡ്രെ ലോർഡെ (/ ഓഡ്രി ലോർഡ് /; ജനനം ഓഡ്രി ജെറാൾഡിൻ ലോർഡ്; ഫെബ്രുവരി 18, 1934 - നവംബർ 17, 1992). "കറുത്ത, ലെസ്ബിയൻ, അമ്മ, യോദ്ധാവ്, കവയിത്രി" എന്നിങ്ങനെ സ്വയം വിശേഷിപ്പിച്ച അവർ വംശീയത,, ക്ലാസ്സിസം, മുതലാളിത്തം, സ്വവർഗ്ഗ ലൈംഗികത എന്നിവയുടെ അനീതികളെ അഭിമുഖീകരിക്കാനും അഭിസംബോധന ചെയ്യാനും തന്റെ ജീവിതവും സൃഷ്ടിപരമായ കഴിവും സമർപ്പിച്ചു. ഒരു കവയിത്രിയെന്ന നിലയിൽ സാങ്കേതിക വൈദഗ്ധ്യത്തിനും വൈകാരിക ആവിഷ്കാരത്തിനും, ജീവിതത്തിലുടനീളം അവർ നിരീക്ഷിച്ച സിവിൽ, സാമൂഹിക അനീതികളോട് ദേഷ്യവും പ്രകോപനവും പ്രകടിപ്പിക്കുന്ന അവരുടെ കവിതകൾക്കും അവർ പ്രശസ്തയാണ്. അവരുടെ കവിതകളും ഗദ്യവും പ്രധാനമായും പൗരാവകാശങ്ങൾ, ഫെമിനിസം, ലെസ്ബനിസം, കറുത്ത സ്ത്രീ സ്വത്വ പര്യവേക്ഷണം എന്നിവയുമായി ബന്ധപ്പെട്ട വിഷയങ്ങളാണ്.
ആദ്യകാലജീവിതം
ന്യൂയോർക്ക് സിറ്റിയിൽ കരീബിയൻ കുടിയേറ്റക്കാരായ ബാർബഡോസിൽ നിന്നുള്ള പിതാവ് ഫ്രെഡറിക് ബൈറോൺ ലോർഡ് (ബൈറൺ എന്നറിയപ്പെടുന്നു), കരിയാക്കോ ദ്വീപിൽ നിന്നുള്ളതും ഹാർലമിൽ സ്ഥിരതാമസമാക്കിയ അമ്മ ഗ്രനേഡിയൻ, ലിൻഡ ഗെർട്രൂഡ് ബെൽമാർ ലോർഡ് എന്നിവർക്കും ലോർഡ് ജനിച്ചു. സമ്മിശ്ര വംശജയായിരുന്ന ലോർഡിന്റെ അമ്മ 'സ്പാനിഷ്'  വംശജയായിരുന്നു. അത് അവരുടെ കുടുംബത്തിന് അഭിമാനമായിരുന്നു. ലോർഡിന്റെ പിതാവ് ബെൽമർ കുടുംബം ഇഷ്ടപ്പെടുന്നതിനേക്കാൾ ഇരുണ്ടതായിരുന്നു. മാത്രമല്ല ബൈറൺ ലോർഡിന്റെ ആകർഷണവും അഭിലാഷവും സ്ഥിരോത്സാഹവും കാരണം അവർ ദമ്പതികളെ വിവാഹം കഴിക്കാൻ അനുവദിച്ചു. കുടുംബം ഹാർലെമിൽ താമസമാക്കി. മൂന്ന് പെൺമക്കളിൽ ഇളയവളും (അവളുടെ രണ്ട് മൂത്ത സഹോദരിമാരുടെ പേര് ഫിലിസ്, ഹെലൻ) നിയമപരമായി അന്ധ എന്ന അവസ്ഥയിലേക്ക് അടുത്തുനിൽക്കുന്ന ലോർഡ് വെസ്റ്റ് ഇൻഡീസിനെക്കുറിച്ചുള്ള അമ്മയുടെ കഥകൾ കേട്ടാണ് വളർന്നത്. നാലാം വയസ്സിൽ, അവർ വായിക്കാൻ പഠിച്ചപ്പോൾ അവർ സംസാരിക്കാൻ പഠിച്ചു. അമ്മ അവളെ എഴുതാൻ പഠിപ്പിച്ചത് ഒരേ സമയത്താണ്. എട്ടാം ക്ലാസിൽ പഠിക്കുമ്പോഴാണ് അവർ ആദ്യമായി കവിത എഴുതിയത്.
ഓഡ്രി ജെറാൾഡിൻ ലോർഡ് എന്ന പേരിൽ ജനിച്ച അവർ, കുട്ടിയായിരുന്നപ്പോൾ തന്നെ തന്റെ ആദ്യ നാമത്തിൽ നിന്ന് "y" ഒഴിവാക്കാൻ തിരഞ്ഞെടുത്തു. "ഓഡ്രെ ലോർഡ്" എന്ന രണ്ട് പേരുകൾ അവളുടെ മാതാപിതാക്കൾ ഉദ്ദേശിച്ച വിധത്തിൽ അവളുടെ പേര് ഉച്ചരിക്കുന്നതിനേക്കാളും "ഇ"-അവസാനങ്ങളുടെ കലാപരമായ സമമിതിയിൽ തനിക്ക് കൂടുതൽ താൽപ്പര്യമുണ്ടെന്ന് Zami: A New Spelling of My Name എന്നതിൽ വിശദീകരിച്ചു.
അവളുടെ മാതാപിതാക്കളുമായുള്ള ലോർഡിന്റെ ബന്ധം ചെറുപ്പം മുതലേ ബുദ്ധിമുട്ടായിരുന്നു. മഹാമാന്ദ്യത്തിനുശേഷം പ്രക്ഷുബ്ധമായ സമ്പദ്‌വ്യവസ്ഥയിൽ തങ്ങളുടെ റിയൽ എസ്റ്റേറ്റ് ബിസിനസ്സ് നിലനിർത്തുന്ന തിരക്കിലായിരുന്ന അച്ഛനോടും അമ്മയോടും അവൾ വളരെ കുറച്ച് സമയമേ ചെലവഴിച്ചുള്ളൂ. അവൾ അവരെ കാണുമ്പോൾ, അവർ പലപ്പോഴും തണുത്തതോ വൈകാരികമായി അകന്നതോ ആയിരുന്നു. വിശേഷിച്ചും, തന്റെ അമ്മയുമായുള്ള (ലോർഡിന് ഉണ്ടായിരുന്നത്) കറുത്ത ചർമ്മമുള്ള ആളുകളെയും പൊതുവെ പുറം ലോകത്തെയും ആഴത്തിൽ സംശയിച്ചിരുന്ന അമ്മയുമായുള്ള ലോർഡിന്റെ ബന്ധം, "കഠിനമായ സ്നേഹവും" കുടുംബ നിയമങ്ങൾ കർശനമായി പാലിക്കുന്നതുമാണ്. അമ്മയുമായുള്ള ലോർഡിന്റെ ദുഷ്‌കരമായ ബന്ധം അവളുടെ പിൽക്കാല കവിതകളായ കൽക്കരിയുടെ "കഥപ്പുസ്‌തകങ്ങൾ ഒരു അടുക്കള മേശയിൽ" പ്രാധാന്യമർഹിക്കുന്നു.
പുറംകണ്ണികൾ
വർഗ്ഗം:1934-ൽ ജനിച്ചവർ വർഗ്ഗം:1992-ൽ മരിച്ചവർ
ബാലാജി വിശ്വനാഥ്
പതിനെട്ടാം നൂറ്റാണ്ടിൽ മറാഠാ സാമ്രാജ്യത്തിന്റെ നിയന്ത്രണം നേടിയ ഭട്ട് കുടുംബത്തിൽ നിന്നുള്ള പേഷ്വാമാരുടെ പരമ്പരയിലെ ആദ്യത്തെ പേഷ്വ ആയിരുന്നു ബാലാജി വിശ്വനാഥ് ഭട്ട് (1662-1720). ഔറംഗസേബിന്റെ കീഴിലുള്ള മുഗളന്മാർ സ്ഥിരമായി നുഴഞ്ഞുകയറുകയും ആഭ്യന്തരയുദ്ധം മൂലം വലയുകയും ചെയ്ത ഒരു രാജ്യത്ത് തന്റെ സ്വാധീനം ഉറപ്പിക്കാൻ ബാലാജി വിശ്വനാഥ് യുവാവായിരുന്ന മറാഠാ ചക്രവർത്തി, ഷാഹുവിനെ സഹായിച്ചു. മറാഠാ സാമ്രാജ്യത്തിന്റെ രണ്ടാം സ്ഥാപകൻ എന്നാണ് അദ്ദേഹത്തെ വിളിച്ചിരുന്നത്. അദ്ദേഹത്തിന്റെ കാലശേഷം മകൻ ബാജിറാവു ഒന്നാമൻ പേഷ്വയായി.
അവലംബം
വർഗ്ഗം:മറാത്താ ഭരണാധികാരികൾ
ആലിസ് ഡേ
ജാക്വിലിൻ ആലിസ് ഐറീൻ ന്യൂലിൻ (ജീവിതകാലം: നവംബർ 7, 1906 - മേയ് 25, 1995) ആലിസ് ഡേ എന്ന പേരിൽ അറിയപ്പെടുന്ന ഒരു അഭിനേത്രിയായിരുന്നു. സെന്നെറ്റ് ബാത്തിംഗ് ബ്യൂട്ടീസ് എന്ന ചലച്ചിത്രത്തിലൂടെ ആലിസ് അഭിനയജീവിതത്തിൻറെ തുടക്കം കുറിച്ചു.
ആദ്യകാലജീവിതം
കൊളറാഡോയിലെ, കൊളറാഡോ സ്പ്രിങ്ങ്സ് എന്ന സ്ഥലത്ത് ഐറീൻ ന്യൂലിൻ എന്ന പേരിൽ ജനിക്കുകയും യൂട്ടായിലെ സാൾട്ട് ലേക് സിറ്റിയിൽ വളരുകയും ചെയ്തു. ഫ്രാങ്ക്, ഐറിൻ ന്യൂലിൻ എന്നിവരുടെ മകളായ അവർ ചലച്ചിത്രതാരം മാർസെലിൻ ഡേയുടെ മൂത്തസഹോദരിയും കൂടിയാണ്. വെനീസ് ഹൈസ്കൂളിലാണ് വിദ്യാഭ്യാസം ചെയ്തത്.
പുറത്തേക്കുള്ള കണ്ണികൾ
വർഗ്ഗം:1905-ൽ ജനിച്ചവർ വർഗ്ഗം:1995-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
ഭാഷാസംക്രമണ വാദം
ഭാഷാ പഠനങ്ങൾ എന്ന വ്യാകരണ കൃതിയിൽ സി എൽ ആന്റണി കേരള ഭാഷയുടെ ഉത്ഭവത്തെ ക്കുറിച്ച് രേഖപ്പെടുത്തിയിരിക്കുന്നു. മൂലദ്രാവിഡ ഭാഷയിൽ നിന്നും തെലുങ്ക് കന്നഡ എന്നിവ വേർപെട്ട ശേഷം തമിഴ് മലയാളങ്ങൾക്ക് ഒരു പൂർവ്വ ഘട്ടം ഉണ്ടായിരുന്നു. ഇതിനെ പഴന്തമിഴ് എന്നാണ് അദ്ദേഹം വിളിച്ചത്. ഈ പഴത്തമിഴിൽ നിന്നാണ് മലയാളവും തമിഴും ഉണ്ടായത്. തമിഴിൽ സാഹിത്യം ഉടലെടുക്കുന്നതിന് മുൻപുള്ള ഘട്ടമാണിത്. മൂന്നാം നൂറ്റാണ്ടോടെ തമിഴിൽ സാഹിത്യം ഉണ്ടായി. ക്രിസ്തു വർഷര്ഭത്തോടെ മലനട്ടുതമിഴ് വേറെ ഭാഷയായിട്ട് രൂപപ്പെട്ടുവെന്നും അത്‌ മലയാളമായി മാറ്റിയെന്നുമാണ് സി എൽ ആന്റണിയുടെ വാദം.സംഭാഷ തലത്തിൽ പഴന്തമിഴിൽ നിന്നും വേർപെട്ട് എങ്കിലും സാഹിത്യ ഭാഷ ചെന്തമിഴ് തന്നെ ആയിരുന്നിരിക്കാം എന്ന് അദ്ദേഹം അനുമാനിക്കുന്നു.കൊള്ളവർഷാരംത്തോടെ ചെന്തമിഴ്ലേക്ക് വ്യവഹാര ഭാഷ സംക്രമിച്ചെന്നും അദ്ദേഹം പറയുന്നു.പിന്നീട് സംസ്‌കൃത ത്തിന്റെ അക്രമണത്തിന് വിധേയമായ ഭാഷ അതിനെയും തോൽപ്പിച്ചുകൊണ്ട് സ്വാതന്ത്രമാവുകയായിരുന്നു എന്നാണ് സി എൽ ആന്റണി പറയുന്നത്.AD 9ആം നൂറ്റാണ്ട് വരെയുള്ള ഘട്ടത്തെ പരതന്ത്ര ഘട്ടമെന്നും. ഒൻപത് മുതൽ പതിനേഴു വരെ സംക്രമണ ഘട്ടമെന്നും 17 ന് ശേഷം സ്വതന്ത്ര ഘട്ടമെന്നും ഇദ്ദേഹം തിരിക്കുന്നു.
ശുചീന്ദ്രം സ്ഥാണുമാലയപ്പെരുമാൾ ക്ഷേത്രം
ദക്ഷിണേന്ത്യയിലെ പ്രസിദ്ധമായ ഒരു ക്ഷേത്രമാണ് ശുചീന്ദ്രം സ്ഥാണുമാലയപ്പെരുമാൾ ക്ഷേത്രം. ത്രിമൂർത്തികളായ ബ്രഹ്മാവ്, വിഷ്ണു, ശിവൻ, എന്നിവരെ സങ്കൽപ്പിച്ചുള്ളതാണ് ഇവിടുത്തെ ദേവപ്രതിഷ്ഠ. എന്നാൽ, ഇവിടെ ശിവന്നാണ് കൂടുതൽ പ്രാധാന്യം. കന്യാകുമാരി ജില്ലയിലെ ഏറ്റവും പഴക്കമേറിയ ക്ഷേത്രങ്ങളിൽ ഒന്നാണ് ശുചീന്ദ്രം ക്ഷേത്രം. നാഗർകോവിൽ‍ - കന്യാകുമാരി രാജവീഥിയിൽ സ്ഥിതി ചെയ്യുന്ന ഈ ക്ഷേത്രത്തിനു ആയിരക്കണക്കിന് വർഷങ്ങളുടെ പഴക്കമുണ്ട്. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്. തമിഴ്നാടിന്റെ ഭാഗമാകുന്നതിന് മുമ്പ് തിരുവിതാകൂറിലായിരുന്ന ഈ മഹാക്ഷേത്രം, അവിടത്തെ ഏറ്റവും വലിയ ക്ഷേത്രങ്ങളിലൊന്നായിരുന്നു. ഇപ്പോഴും ധാരാളം മലയാളികൾ ഇവിടെ ദർശനത്തിനെത്താറുണ്ട്. ധനുമാസത്തിൽ തിരുവാതിരയ്ക്കും മേടമാസത്തിൽ ചിത്രാപൗർണ്ണമിയ്ക്കും ആറാട്ട് വരും വിധത്തിലാണ് ഇവിടത്തെ ഉത്സവങ്ങൾ സംഘടിപ്പിച്ചിട്ടുള്ളത്. കൂടാതെ ശിവരാത്രിയും അതിഗംഭീരമായി ആചരിച്ചുവരുന്നു. ക്ഷേത്രത്തിലുള്ള, ഇരുപതടി ഉയരമുള്ള ഹനുമദ്വിഗ്രഹം പ്രസിദ്ധമാണ്. ധാരാളം ഉപദേവതാപ്രതിഷ്ഠകളുള്ള ക്ഷേത്രമാണിത്. തമിഴ്നാട് സർക്കാരിന്റെ ഉടമസ്ഥതയിലുള്ള ഹിന്ദു ധർമ്മ പ്രബോധന കേന്ദ്രമാണ് ക്ഷേത്രഭരണം നടത്തുന്നത്.
ഐതിഹ്യം
ക്ഷേത്രവുമായി ബന്ധപ്പെട്ട് പ്രധാനമായും രണ്ട് ഐതിഹ്യങ്ങളുണ്ട്. അത്രി മഹർഷിയുടെ ഭാര്യ അനസൂയയുടെ പാതിവ്രത്യവുമായി ബന്ധപ്പെട്ടതാണിതിൽ പ്രധാനം. ദേവൻമാരുടെ രാജാവായ ഇന്ദ്രനുമായും ശുചീന്ദ്രത്തെ ബന്ധപ്പെടുത്തി ഐതിഹ്യമുണ്ട്.
അത്രി മഹർഷിയുടെ വാസകേന്ദ്രമായിരുന്നു പണ്ട് ജ്ഞാനാരണ്യം എന്നറിയപ്പെട്ടിരുന്ന ഈ സ്ഥലം. ഭർത്താവിനെ ദൈവമായി കണ്ട് ആരാധിച്ചിരുന്ന അനസൂയമൊത്ത് അത്രി മഹർഷി കഴിയുമ്പോഴുണ്ടായ ഒരു സംഭവമാണ് ക്ഷേത്രോൽപ്പത്തിയ്ക്ക് കാരണമായി പറയുന്നത്. ഒരിക്കൽ അവിടെ മഴ പെയ്യാതായി. അതിൻറെ കാരണമന്വേഷിച്ച് തപസനുഷ്ഠിച്ച മഹർഷിയ്ക്ക് ഉത്തരം നൽകാൻ ത്രിമൂർത്തികൾക്കു പോലുമായില്ല. പിന്നീട് ദേവേന്ദ്രനെ പ്രീതിപ്പെടുത്തി മഴ പെയ്യിക്കാനായി അത്രി മഹർഷി ഹിമാലയത്തിലേയ്ക്ക് പോയി. അനസൂയ ജ്ഞാനാരണ്യത്തിൽ ഒറ്റയ്ക്കാണെന്ന ചിന്ത മഹർഷിയെ ആദ്യമതിന് സമ്മതിച്ചില്ല. എന്നാൽ മഹർഷിയുടെ ധർമ്മസങ്കടം മനസ്സിലാക്കിയ ദേവി ഭർത്താവിനോട് ലോകനന്മയ്ക്കായി ഹിമാലയത്തിൽ പോകാൻ അപേക്ഷിച്ചു. മഹർഷി യാത്രയാകും മുമ്പ് അദ്ദേഹത്തിൻറെ കാല് കഴുകിയ വെള്ളമെടുത്ത് അനസൂയ സൂക്ഷിച്ചു. ഭർത്താവിൻറെ അഭാവത്തിൽ തനിയ്ക്കിത് ശക്തി നൽകുമെന്നും അവർ വിശ്വസിച്ചു.
ഭർത്താവിന്റെ അഭാവത്തിലും അദ്ദേഹത്തിനായി പൂജകളും പ്രാർഥനകളുമായിക്കഴിഞ്ഞ അനസൂയയുടെ കഥ ദേവ മഹർഷി നാരദൻ വഴി മൂന്ന് ദേവിമാരുടെ (ലക്ഷ്മി, സരസ്വതി, പാർവ്വതി) ചെവിയിലുമെത്തി. അനസൂയയുടെ ഭർത്താവിനോടുള്ള ഭക്തിയും ആത്മവിശ്വാസവും അറിഞ്ഞ ദേവിമാർ അവരെ പരീക്ഷിയ്ക്കാൻ തീരുമാനിച്ചു. ഇതിനായി മൂവരും അവരുടെ ഭർത്താക്കൻമാരെ അനസൂയയുടെ അടുത്തേക്ക് അയക്കാൻ തീരുമാനിച്ചു. തുടർന്ന് ദേവിമാരുടെ വാക്കു കേട്ട് ത്രിമൂർത്തികളായ വിഷ്ണുവും ശിവനും ബ്രഹ്മാവും അനസൂയയുടെ അടുത്തെത്തി. സന്യാസിമാരുടെ വേഷത്തിലെത്തിയ ഇവർ അനസൂയയോടെ ഭിക്ഷചോദിച്ചു. അനസൂയ അതിന് തയ്യാറായെത്തിയപ്പോൾ മൂവരും ഒരു കാര്യം കൂടി അവരോട് പറഞ്ഞു. വിവസ്ത്രയായി വേണം ഞങ്ങൾക്ക് ഭിക്ഷയും ആഹാരവും തരാൻ. ഇതുകേട്ട അനസൂയ ഒരു നിമിഷം തൻറെ ഭർത്താവിൻറെ പാദ പൂജ ചെയ്ത ജലത്തിൽ നോക്കി പ്രാർഥിച്ചു. നിമിഷനേരം കൊണ്ട് സന്യാസിമാരുടെ വേഷത്തിലെത്തിയ ത്രിമൂർത്തികൾ കൈക്കുഞ്ഞുങ്ങളായി മാറി. പിന്നീട് അനസൂയ വിവസ്ത്രയായി ആ കൈക്കുഞ്ഞുങ്ങളെ പരിചരിച്ചു.
ഇതറിഞ്ഞ് അവിടെയെത്തിയ ദേവിമാർ ഭർത്താക്കാന്മാരെ പഴയ രൂപത്തിൽ തിരിച്ചു നൽകണമെന്ന് അനസൂയ ദേവിയോട് അപേക്ഷിച്ചു. അനസൂയദേവിയുടെ സ്വഭാവ ശുദ്ധിയെ സംശയിച്ച അവരുടെ പ്രവൃത്തിയിൽ അവർ ക്ഷമ ചോദിച്ചു. പിന്നീട് അനസൂയ ദേവി ത്രിമൂർത്തികളെ പഴയ രൂപത്തിൽ ദേവിമാർക്ക് തിരിച്ചു നൽകി. അങ്ങനെ ശുചീന്ദ്രത്ത് ത്രിമൂർത്തികളുടെ സാന്നിദ്ധ്യമുണ്ടെന്നാണ് വിശ്വാസം. ക്ഷേത്രത്തിലെ പ്രതിഷ്ഠയിൽ മുകൾ ഭാഗം ശിവനേയും, നടു ഭാഗം വിഷ്ണുവിനേയും താഴ്ഭാഗം ബ്രഹ്മാവിനെയും പ്രതിനിധാനം ചെയ്യുന്നുവെന്നാണ് വിശ്വാസം.
ദേവേന്ദ്രൻ നിർമ്മിച്ച ക്ഷേത്രമെന്നാണ് മറ്റൊരു വിശ്വാസം. ഗൗതമമഹർഷിയുടെ ഭാര്യ അഹല്യയുടെ സൗന്ദര്യത്തിൽ ഇന്ദ്രൻ അനുരക്തനാവുന്നു. ഒരു ദിവസം രാത്രി ഗൗതമ മഹർഷിയുടെ പർണ്ണശാലയിലെത്തിയ ഇന്ദ്രൻ കോഴിയുടെ രൂപം സ്വീകരിച്ചു കൂവുന്നു. ഇതുകേട്ടുണർന്ന ഗൗതമമഹർഷി നേരം പുലർന്നെന്നു കരുതി പൂജകൾക്കായി തൊട്ടടുത്തുള്ള നദിക്കരയിൽ പോയി. തുടർന്ന് ഗൗതമമഹർഷിയുടെ രൂപം സ്വീകരിച്ച ഇന്ദ്രൻ അഹല്യയെ സമീപിക്കുന്നു. സ്നാദി-പൂജകൾക്കായി പോയ ഗൗതമഹർഷി ഇരുട്ടു മാറിയില്ലെന്നു മനസ്സിലാക്കി പർണ്ണശാലയിൽ തിരികെയെത്തുന്നു. അപ്പോൾ വേഷപ്രച്ഛന്നനായ ഇന്ദ്രനൊപ്പമുള്ള അഹല്യയെയാണ് മഹർഷി കാണുന്നത്. രോക്ഷാകുലനായ മഹർഷി ശിലയായി പോകട്ടൈയെന്ന് അഹല്യയേയും സഹസ്രമുഖനായി മാറട്ടൈയെന്ന് ഇന്ദ്രനേയും ശപിച്ചു. ശാപമോക്ഷത്തിനായി ജ്ഞാനാരണ്യത്തിലെത്തി ദേവേന്ദ്രൻ ത്രിമൂർത്തികളെ തപസു ചെയ്തെന്നും അവർ പ്രത്യക്ഷപ്പെട്ട് അദ്ദേഹത്തിന് ശാപമോക്ഷം നൽകിയെന്നുമാണ് വിശ്വാസം. തുടർന്ന് ഇന്ദ്രൻ ത്രിമൂർത്തികൾക്കായി ക്ഷേത്രം പണിയുകയായിരുന്നത്രേ.
അഗ്നിപരീക്ഷ
സത്യാസത്യങ്ങൾ തെളിയിക്കുന്നതിന് പ്രാചീനകാലത്തു സ്വീകരിച്ചിരുന്ന കടുത്ത പരീക്ഷകളിൽ ഒന്ന്. കുറ്റവാളിയെന്നു കരുതപ്പെടുന്ന ആൾ തീയിൽചാടിയോ തിളയ്ക്കുന്ന എണ്ണ, നെയ്യ് എന്നിവയിൽ കൈമുക്കിയോ സത്യാവസ്ഥ വെളിച്ചത്തുകൊണ്ടുവരുന്ന ഒരു പരീക്ഷണമാണിത്. മനുസ്മൃതി, യാജ്ഞവല്ക്യസ്മൃതി എന്നീ ഹൈന്ദവ ഗ്രന്ഥങ്ങളിൽ പലതരം കുറ്റങ്ങളെയും അവയെ വിചാരണ ചെയ്യേണ്ട രീതികളെയും കുറ്റം ചെയ്തവന് നൽകേണ്ടതായ ശിക്ഷകളെയും കുറിച്ചു സവിസ്തരം പ്രതിപാദിച്ചിട്ടുണ്ട്. കുറ്റപത്രം മുതലായ പ്രമാണങ്ങൾ, സാക്ഷികൾ, ശപഥം ചെയ്യിക്കൽ എന്നിങ്ങനെ പല സാമാന്യമായ ഉപാധികളെ ആശ്രയിച്ച് കുറ്റം തെളിയിക്കാൻ ആദ്യം നോക്കുന്നു. എന്നാൽ അത്തരം രീതികൾ ഫലപ്രദമല്ലാതെവരുമ്പോൾ തുലാസ്സ്, അഗ്നി, ജലം, വിഷം, കോശം, തണ്ഡുലം, സപ്തമാഷകം എന്നീ ഏഴുവിധം ദ്രവ്യപരീക്ഷകളെ അതിനുവേണ്ടി ഉപയോഗിക്കാവുന്നതാണ്.
13-‍ം ശതകത്തിലാണ്‌ ശുചീന്ദ്രത്ത്‌ കൈമുക്ക്‌ പരീക്ഷ തുടങ്ങിയത്‌. ശുചീന്ദ്രത്ത്‌ താമസം തുടങ്ങിയ നമ്പൂതിരിമാരാണ്‌ കൈമുക്ക്‌ അവിടെ ഏർപ്പെടുത്തിയത്‌. സ്മാർത്ത വിചാരത്തിന്റെ തുടർച്ചപോലെയുള്ള ഈ ആചാരം നമ്പൂതിരി സ്ത്രീകളുടെ സദാചാര പരിശോധനയ്ക്കുവേണ്ടി ഉണ്ടാക്കിയതാണെന്നു ശുചീന്ദ്രം രേഖകളിൽ പറയുന്നു. സ്വാതിതിരുനാളിന്റെ കാലത്താണ്‌ ശുചീന്ദ്രം കൈമുക്ക്‌ നിർത്തൽ ചെയ്തത്‌...
ശില്പ ചാരുത
നൂറ്റി മുപ്പത്തിനാല് അടിയോളം ഉയരമുള്ള ക്ഷേത്രത്തിൻറെ പ്രവേശന ഗോപുരം കൊത്തുപണിയുടെ ഉദാത്ത മാതൃകയാണ്. ചുവർചിത്രങ്ങളും ശിൽപങ്ങളും നിറഞ്ഞ ക്ഷേത്രം അവ കൊണ്ടും ശ്രദ്ധ നേടുന്നു. നൂറുവർഷങ്ങൾക്ക് മുൻപ് ജീവിച്ചിരുന്ന ശിൽപികളുടെ കരവിരുത് ഏതോരു സന്ദർശകനും നല്ലൊരു അനുഭവമാണ്. ഹിന്ദു ദേവൻമാരുടേയും ദേവതകളുടേയും കൊത്തുപണികളാണ് ഗോപുരത്തിലെ മറ്റൊരു പ്രതേൃകത. പ്രവേശന കവാടത്തിലെ കൊത്തുപണികളാൽ അലങ്കൃതമായ 25 അടിയോളം ഉയരമുള്ള വാതിലും ശ്രദ്ധയാകർഷിക്കുന്നതാണ്.
ക്ഷേത്രത്തിനുള്ളിലെ ഒറ്റക്കൽമണ്ഡപം ശിൽപകലയുടെ മറ്റൊരു ഉദാത്ത മാതൃകയാണ്. സപ്തസ്വരങ്ങൾ കേൾക്കുന്ന മണ്ഡപങ്ങളും ക്ഷേത്രത്തിലുണ്ട്. 18 അടിയോളം ഉയരമുള്ള ഹനുമാൻ പ്രതിഷ്ഠയും ക്ഷേത്രത്തിലെ പ്രതേൃകതകളിലൊന്നാണ്. ഹനുമാന് വടമാല ചാർത്തുക എന്നത് ഇവിടുത്തെ പ്രധാന വഴിപാടുകളിൽ ഒന്നാണ്.
1874ൽ ശുചീന്ദ്രം ക്ഷേത്രത്തിന്റെ പുനർ നിർമ്മാണത്തിനു പണം കണ്ടെത്താനായിട്ട് ആദ്യ ലോട്ടറി നറുക്കെടുപ്പ് കേരളത്തിൽ (തിരുവിതാംകൂർ) ഔദ്യോഗികമായി നടത്തിയത്. ഗോപുര നിർമ്മാണത്തിന് 40000 രൂപ സമാഹരിക്കുകയായിരുന്നു ആദ്യ ലോട്ടറിയുടെ ലക്ഷ്യം. ഇതിന് 1874 ഓഗസ്റ്റ് 24ന് ആയില്യം തിരുനാൾ മഹാരാജാവ് അനുമതി നൽകി. പതിനായിരം രൂപയായിരുന്നു സമ്മാനത്തുക. ഇതിനായി ഒരു രൂപയുടെ അമ്പതിനായിരം ടിക്കറ്റുകളാണ് തിരുവതാംകൂറിൽ വിറ്റത്. പതിനായിരം സമ്മാനവും നൽകിക്കഴിഞ്ഞപ്പോൾ 40000 രൂപ ഗോപുര നിർമ്മാണത്തിനായി കണ്ടെത്തിയിരുന്നു.
ഉത്സവം
പ്രധാനമായും രണ്ട് ഉത്സവങ്ങളാണ് ഇവിടെയുള്ളത്. മാർകഴിയും ചിത്തിരയും. ഡിസംബർ / ജനുവരി മാസത്തിലാണ് ഒൻപത് ദിവസത്തെ മാർകഴി ഉത്സവം നടക്കുക. അവസാന ദിവസം ദേവന്മാരെ മൂന്ന് തേരുകളിൽ നഗര പ്രദക്ഷിണം ചെയ്യിക്കുന്നു. തേരോട്ടമെന്നറിയപ്പെടുന്ന ഈ ചടങ്ങിന് ഭക്തജനത്തിരക്കുണ്ടാകാറുണ്ട്. ഏപ്രിൽ / മെയ് മാസത്തിലാണ് ചിത്തിര ഉത്സവം നടക്കുക. ശിവരാത്രിയും വിശേഷമാണ്.
ശൈവ, വൈഷ്ണവ ഭക്തരെ ആകർഷിക്കുന്നതാണ് ഈ ക്ഷേത്രം. ക്ഷേത്രസമുച്ചയത്തിനുള്ളിൽ മുപ്പതോളം ദേവി-ദേവൻമാരുടെ മറ്റു പ്രതിഷ്ഠകളുണ്ട്.
ശുചീന്ദ്രം സത്യാഗ്രഹം
ശുചീന്ദ്രം ക്ഷേത്രത്തിലോ ചുറ്റുമുള്ള വീഥികളിലോ അവർണരെ അനുവദിച്ചിരുന്നില്ല. 1924 - 25 ലെ വൈക്കം സത്യഗ്രഹ സമരത്തിൽ നിന്ന് ആവേശമുൾക്കൊണ്ട് നടന്ന സാമൂഹ്യ മുന്നേറ്റങ്ങളുടെ ഭാഗമായി 1926 ൽ ശുചീന്ദ്രം സത്യാഗ്രഹം നടന്നു. ഇതിന് നേതൃത്വം നൽകിയത് ഗാന്ധിയൻ നേതാവായ ഡോ. എം.ഇ. നായിഡുവായിരുന്നു.
ഇലിയ ചാവ്ചവാഡ്‌സെ
ജോർജിയയിലെ റഷ്യൻ ഭരണകാലത്ത് ജോർജിയൻ സിവിൽ സൊസൈറ്റി സൃഷ്ടിക്കുന്നതിൽ പ്രധാന പങ്കുവഹിച്ച ജോർജിയയിലെ പൊതു വ്യക്തി, പത്രപ്രവർത്തകൻ, പ്രസാധകൻ, എഴുത്തുകാരൻ, കവി എന്നിവരായിരുന്നു പ്രിൻസ് ഇലിയ ചാവ്ചവാഡ്‌സെ (ജോർജിയൻ: 8 183; 8 നവംബർ 1837 - 12 സെപ്റ്റംബർ 1907). ജോർജിയയിലെ "സാർവത്രികമായി ബഹുമാനിക്കപ്പെടുന്ന നായകൻ" എന്നാണ് അദ്ദേഹത്തെ വിളിക്കുന്നത്.
"ടെർഗ്ഡാലുലെബി" എന്ന യുവ ബ intellect ദ്ധിക പ്രസ്ഥാനത്തിന്റെ നേതാവായിരുന്നു അദ്ദേഹം. ഇലിയ ചാവ്ചവാഡ്‌സെ 2 ആധുനിക പത്രങ്ങൾ സ്ഥാപിച്ചു: സകാർട്ട്‌വെലോസ് മോംബെ, ഐവേറിയ. ജോർജിയയിലെ ആദ്യത്തെ സാമ്പത്തിക ഘടന സൃഷ്ടിക്കുന്നതിൽ അദ്ദേഹം ഒരു പ്രധാന പങ്ക് വഹിച്ചു - ലാൻഡ് ബാങ്ക് ഓഫ് ടിബിലിസി. 30 വർഷത്തിനിടയിൽ അദ്ദേഹം ഈ ബാങ്കിന്റെ ചെയർമാനായിരുന്നു. ജോർജിയയിൽ നടന്ന മിക്ക സാംസ്കാരിക, വിദ്യാഭ്യാസ, സാമ്പത്തിക, ജീവകാരുണ്യ പരിപാടികൾക്കും ധനസഹായം നൽകുകയും പ്രോത്സാഹിപ്പിക്കുകയും ചെയ്തു. "ജോർജിയക്കാർക്കിടയിൽ സാക്ഷരത വ്യാപിപ്പിക്കുന്നതിനുള്ള സൊസൈറ്റി" എന്ന ഫ foundation ണ്ടേഷനിൽ ഇലിയ ചാവ്ചവാഡ്‌സെ പങ്കെടുത്തു - ജോർജിയയിലെമ്പാടും സ്കൂളുകൾ സ്ഥാപിച്ച ആദ്യത്തെ എൻ‌ജി‌ഒ-ടൈപ്പ് ഓർഗനൈസേഷനാണിത്, അവർ ജോർജിയൻ ഭാഷ രാജ്യത്ത് ഉണ്ടാക്കാൻ ശ്രമിച്ചു. ആളുകൾ എഴുതാനും വായിക്കാനും അവർ പഠിച്ചു. ജോർജിയയിലെ റഷ്യൻ സാമ്രാജ്യത്തിന്റെ റസിഫിക്കേഷൻ നയത്തിനെതിരെ പോരാടാനുള്ള വഴിയായിരുന്നു അത്. 1907 ൽ അദ്ദേഹം കൊല്ലപ്പെട്ടു.
കാളിക്കിളി
കാളിക്കിളിയെ    Common Starling, European Starlingഎന്ന് ഇംഗ്ലിഷിൽ പറയുന്നു. ശാസ്ത്രീയ നാമം Sturnus vulgaris എന്നാണ്.
20 സെ.മീ നീളം. തിളങ്ങുന്ന കറുപ്പു നിറമാണ്. കാലുകൾ പിങ്കു നിറം. കൊക്കുകൾ തണുപ്പു കാലത്ത് കറുത്ത നിറം, വേനൽക്കാലത്ത് മഞ്ഞ നിറവുമാണ് ഇവയ്ക്ക് പന്ത്രണ്ടോളം ഉപജാതികളുണ്ട്. യൂറോപ്പ്, പടിഞ്ഞാറൻ ഏഷ്യ എന്നിവിടങ്ങളിലും ആസ്ത്രേലിയ, ന്യൂസിലന്റ്, വടക്കെ അമേരിക്ക തെക്കേ ആഫ്രിക്ക എന്നിവിടങ്ങളിൽ കാണുന്നു. തെക്ക്, പടിഞ്ഞാറ് യൂറോപ്പ് തെക്ക് പടിഞ്ഞാറൻ ഏഷ്യ എന്നിവിടങ്ങളിലെ ഇനങ്ങൾ തദ്ദേശവാസികളാണ്. എന്നാൽ വടകുകിഴക്കൻ ഇനങ്ങൾ ദേശാടനം നടത്തുന്നവയാണ്.
പ്രജനനം
സ്വാഭാവികമയതൊ കൃത്രിമായതൊ ആയ പൊത്തൊകളിലാണ് കൂട് ഒരുക്കുന്നത്. 4-5 ഇളം നീള നിറത്തിലുള്ള മുട്ടകളിടും. രണ്ടാഴ്ച കൊണ്ട് മുട്ടകൾ വിരിയും. കുഞ്ഞുങ്ങൾ മൂന്നാഴ്ച കൂടി കൂട്ടിൽ കഴിയും.
ഭക്ഷണം
ഇവ മിശ്രഭുക്കുകളാണ്. പ്രാണികളും, വിത്തുകളും പഴങ്ങളും ഇവയുടെ ഭക്ഷണമാണ്.
പ്രജനനം
ഇണകളില്ലാത്ത പൂവൻ പാകത്തിനുള്ള പൊത്തിൽ കൂടൊരുക്കും. ഇണയെ ആകർഷിക്ക്ആൻ പൂക്കളും പച്ച വസ്തുക്കളും കൊണ്ട് അലങ്കരിക്കും. ഇന്യെ സ്വീകരിക്കുന്ന പീട ഈ അലങ്കാരങ്ങളൊക്കെ മാറ്റും. അലങ്കാര വസ്തുക്കളുടെ അളവല്ല, ചില മണങ്ങളാണ് പിടയെ ആകർഷിക്കുന്നത്.
കൂട് മരപ്പൊത്തിലൊ മരക്കുറ്റികളിലൊ കെട്ടിടങ്ങളിലെ പൊത്തുകളിലും ആവും.
ഇളം നീല നിറത്തിലൊ വെള്ള നിറത്തിലൊ ഉള്ള അണ്ഡാകൃതിയിലുള്ള 4-5 മുട്ടകളിടും. 13 ദിവസംകൊണ്ട് മുട്ടവിരിയും. ഇണകൾ ഇടവിട്ടാണ് അടയിരിക്കുന്നത്.
ഒരു ജോടി ഒരു വർഷത്തിൽ മൂന്നു പ്രാവശ്യം വരെ അതെ കൂട്ടിൽ മുട്ടയിടും. കൂട് വൃത്തിയാക്കുന്നത് പൂവനും പിടയും ചേർന്നാണ്. ഇണകളെ സ്വന്തമായി കിട്ടാത്ത പിടകൾ മറ്റുള്ളവരുടെ കൂട്ടിലാണ് മുട്ടയിടുന്നത്. ഇവയുടെ ശരാശരി ആയുസ്സ് 2-3 വർഷമാണ്.
വിതരണം
വടക്കെ അർദ്ധഗോളാത്തിൽ മിക്കയിടത്തും കാണുന്നു. യൂറേഷ്യയിലെ തദ്ദേശവാസിയാണ്. കൂടാതെ യൂറോപ്പ്, വടകെ ആഫ്രിക്കയിൽ മൊറോക്കൊ തൊട്ട് ഈജിപ്ത് വരെയും ഇന്ത്യയുടെ വടക്കെ ഭാഗങ്ങളിലും പലപ്പോഴും തെക്കുഭാഗങ്ങളിലും കാണുന്നു. മാലിദ്വീപിലും കാണുന്നുണ്ട്. )യൂറോപ്പിന്റെ വടക്ക്, റഷ്യ, ഉക്രെയിൻ എന്നിവ്വിടങ്ങളിൽ നിന്നും തണുപ്പുകലത്ത് തെക്ക്, തെക്കു കിഴക്ക് ഭാഗത്തേക്ക് ദേശാടനം നടത്താറുണ്ട്.
കരി (മരം)
പശ്ചിമഘട്ടതദ്ദേശവാസിയായ ഒരു മരമാണ് കരി. . 8 മീറ്ററോളം ഉയരം വയ്ക്കും. 250 മീറ്റർ വരെ ഉയരമുള്ള നനവാരന്ന നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:ഡയസ്പൈറോസ് വർഗ്ഗം:എബണേസീ
ചിന്തയ മാകന്ദ മൂലകന്ദം
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന ഒരു കൃതിയാണ് ചിന്തയ മാകന്ദ മൂലകന്ദം. ഭൈരവിരാഗത്തിൽ രൂപകതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്. ശിവനെ പ്രകീർത്തിച്ച് ദീക്ഷിതർ രചിച്ച പഞ്ചഭൂതസ്ഥലലിംഗകൃതികളിൽ ഒന്നാണിത്.
ഐതിഹ്യം
കാഞ്ചീപുരത്തെ ഏകാംബ്രേശക്ഷേത്രത്തിലെ ദേവനാണ് ശിവൻ. ഒരിക്കൽ പാർവ്വതി ക്ഷേത്രത്തിലെ പ്രായമുള്ള മാവിന്റെയടിയിൽ തപസ്സ് ചെയ്യുകയായിരുന്നു. പാർവതിയുടെ ഭക്തി പരീക്ഷിക്കാൻ വേണ്ടി ശിവൻ അവളുടെ മേൽ തീ വർഷിച്ചു. പാർവ്വതി ദേവി തന്റെ സഹോദരനായ വിഷ്ണുവിനോട് സഹായം അഭ്യർത്ഥിച്ചു. അവളെ രക്ഷിക്കുന്നതിനായി, വിഷ്ണു ശിവന്റെ തലയിൽ നിന്നും ചന്ദ്രനെയെടുത്ത് ചന്ദ്രകിരണങ്ങൾ പാർവതിക്കുനേരെ കാണിക്കുകയും ചെയ്തു, അത് മരത്തെയും പാർവ്വതിയെയും തണുപ്പിച്ചു. പാർവ്വതിയുടെ തപസ്സ് തകർക്കാൻ ശിവൻ വീണ്ടും ഗംഗാനദിയെ അയച്ചു. പാർവതി ഗംഗയോട് പ്രാർത്ഥിച്ചു, അവർ രണ്ടുപേരും സഹോദരിമാരാണെന്നും അതിനാൽ അവളെ ഉപദ്രവിക്കരുതെന്നും അവളെ ബോധ്യപ്പെടുത്തി. തുടർന്ന്, ഗംഗ തന്റെ തപസ്സിന് ഭംഗം വരുത്തിയില്ല, ശിവനുമായി ഐക്യപ്പെടാൻ പാർവതി മണലിൽ ഒരു ശിവലിംഗം ഉണ്ടാക്കി. ഇവിടെയുള്ള ദൈവം ഏകാംബരേശ്വരൻ അഥവാ "മാവിന്റെ ഭഗവാൻ" എന്നറിയപ്പെടുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ഭൈരവി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:രൂപകതാളത്തിൽ ചിട്ടപ്പെടുത്തിയ കൃതികൾ വർഗ്ഗം:പഞ്ചഭൂതസ്ഥലലിംഗകൃതികൾ
റോസിഡുകൾ
സപുഷ്പികളിലെ വലിയ ഒരു ക്ലാഡിലെ അംഗങ്ങളാണ് റോസിഡുകൾ (Rosids). ഇവയിൽ ആകെ 70000 -ത്തോളം സ്പീഷിസുകൾ, അതായത് പുഷ്പിക്കുന്ന സസ്യങ്ങളുടെ നാലിലൊന്നിലേറെ വരും. 16 മുതൽ 20 വരെ നിരകളിലായി, വിഭജിക്കപ്പെട്ടിരിക്കുന്നു ഈ ക്ലാഡ്. എല്ലാ നിരകളിലും കൂടി ആകെ ഏതാണ്ട് 14 ഓളം കുടുംബങ്ങൾ ഉണ്ട്..
125 മുതൽ 99.6 ദശലക്ഷം വർഷങ്ങൾക്കു മുൻപാണ് ഇവ ആവിർഭവിച്ചതെന്നു കരുതുന്നു.
പുറത്തേക്കുള്ള കണ്ണികൾ
വർഗ്ഗം:റോസിഡ്സ്
ചാത്തന്നൂർ മോഹൻ
മലയാളനാടക ഗാനരചയിതാവും കവിയും പത്രപ്രവർത്തകനുമായിരുന്നു ചാത്തന്നൂർ മോഹൻ. (2016 ജൂൺ 15)
ജീവിതരേഖ
കൊല്ലം ജില്ലയിലെ ചാത്തന്നൂർ ജനിച്ചു. പിതാവ് വിശ്വനാഥൻ. മാതാവ് ഭാർഗ്ഗവി. ചാത്തന്നൂർ ഗവ: ഹൈസ്കൂൾ, പുനലൂർ എസ്.എൻ. കോളേജ്, കൊല്ലം ശ്രീനാരായണ കോളേജ്,കൊല്ലം കർമലറാണി ട്രെയിനിംഗ് കോളേജ് എന്നിവയിൽ വിദ്യാഭ്യാസം. മലയാളത്തിൽ ബിരുദാനന്തരബിരുദം, ബി.എഡ്., ജേർണലിസത്തിൽ ഡിപ്ലോമ എന്നിവ നേടിയിട്ടുണ്ട്. 1979 മുതൽ അഞ്ചുവർഷം മലയാളനാട് വാരികയിൽ സബ് എഡിറ്റർ ആയിരുന്നു. 1984-ൽ കേരള കൌമുദിയിൽ പത്രപ്രവർത്തകനായി ചേർന്നു. 26 വർഷത്തെ സേവനത്തിനുശേഷം 'കേരള കൗമുദി' ദിനപത്രത്തിൽ നിന്നും  സീനിയർ സബ് എഡിറ്റർ ആയി വിരമിച്ചു. അന്ത്യകാലത്ത് കൊല്ലത്ത് കടപ്പാക്കടയിൽ പത്രപ്രവർത്തകനഗറിലെ 'യദുകുല'ത്തിൽ താമസിക്കുകയായിരുന്നു.
2000, 2001 വർഷങ്ങളിൽ മികച്ച നാടകഗാന രചയിതാവിനുള്ള സംസ്ഥാന അവാർഡ് ലഭിച്ചു. കേരള സർവ്വകലാശാലാ യുവജനോത്സവങ്ങളിൽ മികച്ച ഗായകനുള്ള അവാർഡുകൾ നേടിയിട്ടുണ്ട്.
ഭാര്യ: ജയകുമാരി. മക്കൾ: പാർവ്വതി, മൈഥിലി, ഡോ: അനന്തുമോഹൻ.
2016 ജൂൺ 15-ന് കൊച്ചിയിലെ സ്വകാര്യ ആശുപത്രിയിൽ വെച്ച് അന്തരിച്ചു.
അവലംബം
വർഗ്ഗം:മലയാളനാടക ഗാനരചയിതാക്കൾ വർഗ്ഗം:മികച്ച നാടകഗാനരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:2016-ൽ മരിച്ചവർ വർഗ്ഗം:ജൂൺ 15-ന് മരിച്ചവർ
മുഹമ്മദ് നജാത്തുല്ല സിദ്ദീഖി
ഒരു ഇസ്ലാമിക സാമ്പത്തിക ശാസ്ത്രജ്ഞനാണ് മുഹമ്മദ് നജാത്തുല്ലാ സിദ്ദീഖി. ഇസ്‌ലാമിക പഠനത്തിനുള്ള കിംഗ് ഫൈസൽ ഇന്റർനാഷണൽ പുരസ്കാര ജേതാവുകൂടിയാണ് അദ്ദേഹം.
1931 ൽ ഗോരഖ്പൂരിൽ ജനിച്ച അദ്ദേഹം അലിഗഡ് മുസ്‌ലീം സർവകലാശാലയിൽ നിന്നും സാമ്പത്തിക ശാസ്ത്രത്തിൽ പിഎച്ച്ഡി നേടി. ദർസെ ഗാഹ് ഇസ്‌ലാമി, ജാമിഅത്തുൽ ഇസ്‌ലാഹ് എന്നിവിടങ്ങളിൽ നിന്ന് ശരീഅത്ത് പഠനങ്ങളിൽ പരിശീലനം നേടി. അസോസിയേറ്റ് പ്രൊഫസർ ഓഫ് എക്കണോമിക്സ്, അലിഗഡ് മുസ്‌ലിം സർവകലാശാലയിലെ  ഇസ്‌ലാമിക് സ്റ്റഡീസ് പ്രൊഫസർ, കിങ് അബ്ദുൽ അസീസ് യൂണിവേഴ്സിറ്റിയിലെ ഇസ്‌ലാമിക് എക്കണോമിക്സ് റിസർച്ച് സെന്ററിൽ അധ്യാപകൻ, ലോസ് ഏഞ്ചൽസിലെ കാലിഫോർണിയ സർവകലാശാലയിലെ സെന്റർ ഫോർ നിയർ ഈസ്റ്റേൺ സ്റ്റഡീസിൽ ഫെലോ, ജിദ്ദയിലെ ഇസ്‌ലാമിക് ഡവലപ്മെന്റ് ബാങ്കിലെ ഇസ്‌ലാമിക് റിസർച്ച് & ട്രെയിനിംഗ് ഇൻസ്റ്റിറ്റ്യൂട്ടിൽ വിസിറ്റിംഗ് സ്കോളർ എന്നീ നിലകളിലെല്ലാം പ്രവർത്തിച്ചു വന്നു.
ഉറുദു, ഇംഗ്ലീഷ് ഭാഷകളിൽ അദ്ദേഹം രചനകൾ നടത്താറുണ്ട്. 5 ഭാഷകളിൽ 177 പ്രസിദ്ധീകരണങ്ങളിലായി 1301 ലൈബ്രറി ഹോൾഡിംഗുകളുണ്ട്. അദ്ദേഹത്തിന്റെ നിരവധി കൃതികൾ അറബി, പേർഷ്യൻ, ടർക്കിഷ്, ഇന്തോനേഷ്യൻ, മലേഷ്യൻ, തായ്, മലയാളം മുതലായി വിവിധ ഭാഷകളിലേയ്ക്ക് വിവർത്തനം ചെയ്തിട്ടുണ്ട്. 1973 നും 2000 നും ഇടയിൽ 27 പതിപ്പുകളിൽ 3 ഭാഷകളിൽ പ്രസിദ്ധീകരിച്ചതുമായ ബാങ്കിങ് വിത്തൗട്ട് ഇൻട്രസ്റ്റ് ആയിരിക്കും ഒരുപക്ഷേ അദ്ദേഹത്തിന്റെ ഏറ്റവും വ്യാപകമായി വായിക്കപ്പെടുന്ന പുസ്തകം.
തന്റെ നീണ്ട അക്കാദമിക് ജീവിതത്തിൽ അദ്ദേഹം ഇന്ത്യ, സൗദി അറേബ്യ, നൈജീരിയ എന്നിവിടങ്ങളിലെ വിവിധ സർവകലാശാലകളിൽ നിരവധി പിഎച്ച്ഡി പ്രബന്ധങ്ങളുടെ മേൽനോട്ടം വഹിച്ചിട്ടുണ്ട്. ഗ്രന്ഥപരിശോധകൻ അല്ലെങ്കിൽ ഉപദേഷ്ടാവ് എന്ന നിലയിൽ നിരവധി അക്കാദമിക് ജേണലുകളുമായി അദ്ദേഹം ബന്ധപ്പെട്ടിരിക്കുന്നു. നിരവധി സമിതികളിൽ സേവനമനുഷ്ഠിച്ച അദ്ദേഹം നിരവധി ആഗോള സമ്മേളനങ്ങളിലും പങ്കെടുത്തിട്ടുണ്ട്.
ആലപ്പി ഷെരീഫ്
ആലപ്പി ഷെരീഫ് (ജനനം-1940 -മരണം-2015 ഡിസംബർ 2) മലയാള ചലച്ചിത്ര മേഖലയിലെ സംവിധാകനും, തിരക്കഥാകൃത്തുമായിരുന്നു. മലയാള സിനിമ ചരിത്രത്തിലെ ശ്രദ്ധേയനായ തിരക്കഥാകൃത്തുക്കളിലൊരായ ഷെരീഫ് അവളുടെ രാവുകൾ, ഈറ്റ, ഉത്സവം, അലാവുദ്ദീനും അത്ഭുതവിളക്കും തുടങ്ങി എഴുപതോളം ചിത്രങ്ങളോടൊപ്പം പ്രവർത്തിച്ചു. അമ്പതോളം ചിത്രങ്ങൾക്ക് സംഭാഷണമൊരുക്കിയ ആലപ്പി ഷെരീഫ് മുപ്പതോളം ചിത്രങ്ങൾക്ക് തിരക്കഥയെഴുതി.
മുഹമ്മദ് നജാത്തുല്ല സിദ്ദീഖി
ഉറുദുവിൽ
നജാത്തുല്ല സിദ്ദീഖി ഉറുദുവിൽ നിരവധി പുസ്തകങ്ങൾ എഴുതിയിട്ടുണ്ട്,
ആലപ്പി ഷെരീഫ്
ജീവിതരേഖ
ആലപ്പുഴ കൊപ്രാക്കട തറവാട്ടിൽ ഹമീദ് ബാബയുടെയും രഹ്മ ബീവിയുടെയും മകനായി 1940ലായിരുന്നു ജനനം. ആലപ്പുഴ മുഹമ്മദീൻ സ്കൂളിൽ നിന്നായിരുന്നു വിദ്യാഭ്യാസം. ചെറുകഥാകൃത്തായാണ് തുടക്കം.മുക്കുമാലയായിരുന്നു പ്രസിദ്ധീകരിച്ച ആദ്യ കഥ. ഐ വി ശശിയുടെ മോഹൻലാൽ ചിത്രമായ അനുരാഗിയാണ് കഥയും സംഭാഷണവുമെഴുതിയ അവസാന ചിത്രം. തിരക്കഥ ഒരുക്കിയ അവസാന ചിത്രം സ്വന്തം മാളവികയും. മുപ്പതിലേറെ ചിത്രങ്ങൾക്ക് തിരക്കഥ ഒരുക്കിയിട്ടുണ്ട്. 1971 മുതൽ 2003 വരെയുള്ള കാലയളവിൽ നിരവധി സിനിമകൾക്ക് കഥയും തിരക്കഥയും സംഭാഷണവും ഒരുക്കിയിട്ടുണ്ട്. മൂന്നു സിനിമകളും സംവിധാനം ചെയ്തു. 1971ൽ പുറത്തിറങ്ങിയ പ്രതിധ്വനിയെന്ന ചിത്രത്തിന് കഥയും തിരക്കഥയുമൊരുക്കിയാണ് തുടക്കം. 72ൽ എ.ബി. രാജ് സംവിധാനം ചെയ്ത കളിപ്പാവയ്ക്ക് തിരക്കഥ എഴുതി. ഐ വി ശശിക്കുവേണ്ടിയാണ് ഏറ്റവും കൂടുതൽ തിരക്കഥകൾ ഒരുക്കിയത്. ഐ വി ശശിയുടെ ആദ്യചിത്രമായ ഉൽസവത്തിന്റെ തിരക്കഥ രചിച്ചതും ശരീഫായിരുന്നു. ഐ വി ശശിയുടെ മോഹൻലാൽ ചിത്രമായ അനുരാഗിയാണ് കഥയും സംഭാഷണവുമെഴുതിയ അവസാന ചിത്രം. തിരക്കഥ ഒരുക്കിയ അവസാന ചിത്രം സ്വന്തം മാളവികയും.
മുഹമ്മദ് നജാത്തുല്ല സിദ്ദീഖി
ഇംഗ്ലിഷിൽ
ഇംഗ്ലീഷിൽ കുറഞ്ഞത് 10 പുസ്തകങ്ങളെങ്കിലും അദ്ദേഹം എഴുതിയിട്ടുണ്ട്. ഇംഗ്ലീഷിലുള്ള അദ്ദേഹത്തിന്റെ രചനകൾ നൂറിലധികം പതിപ്പുകളിൽ പ്രസിദ്ധീകരിച്ചു. ഇസ്‌ലാമിക് ബാങ്കിംഗിനെക്കുറിച്ചുള്ള അദ്ദേഹത്തിന്റെ പ്രധാന കൃതികൾ ഇംഗ്ലീഷിൽ എഴുതിയിട്ടുണ്ട്.
ബാഹ്യ ലിങ്കുകൾ
വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1931-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ സാമ്പത്തിക ശാസ്ത്രജ്ഞർ
മർമ ജനങ്ങൾ
ചരിത്രം
മർമ ജനങ്ങളുടെ വംശാവലിയെ കുറിച്ച് രണ്ട് അഭിപ്രായങ്ങൾ നിലനിൽക്കുന്നുണ്ട്. ചരിത്രപരമായി മർമ ജനങ്ങൾ അരക്കനീസ് ജനതയുടെ പിൻഗാമികളാണ്. അതേസമയം, ബൊമാങ് കുടുംബം ബർമ്മീസ് മോൻ ജനതയടെ വംശപരമ്പരയിൽ പെട്ടതാണ്. എന്നാൽ, ഈസ്റ്റ് ഇന്ത്യ കമ്പനിയുടെയും മറ്റുള്ളവരുടെയും രേഖകൾ അനുസരിച്ച് ബർമ്മയിലെ അരക്കൻ രാജവംശത്തിൽ നിന്ന് ബംഗ്ലാദേശിലെ ചിത്തഗോങ്ങിലേക്ക് കുടിയേറിയവരാണെന്നാണ്. ബർമ്മയിലെ റഖൈൻ സംസ്ഥാനത്തിന്റെ വടക്കൻ നഗരമായിരുന്ന മ്‌റൗക്ക് യു നഗരത്തിന്റെ സുവർണ്ണ കാലഘട്ട സമയമായിരുന്ന 14 മുതൽ 17 വരെയുള്ള നൂറ്റാണ്ടുകളിലാണ് ഇവരുടെ കുടിയേറ്റം നടന്നതെന്നാണ് രേഖകൾ. അരക്കനീസ് രാജവംശത്തിന്റെ മ്‌റൗക്കനിസ് യു ഭരണത്തിന്റെ ആദ്യകാലഘട്ടത്തിൽ ചിത്തഗോങ് ഡിവിഷൻ വരെ ഭരണം വ്യാപിച്ചിരുന്നു. രണ്ടാമത് കാലഘട്ടത്തിൽ അവർ ചിത്തഗോങ്ങിലേക്ക് കുടിയേറി താമസമാക്കി. ബർമ്മീസ് രാജാവായിരുന്ന ബോഡാവ്പയ അരക്കനീസ് രാജവംശത്തെ കീഴടക്കിയതിനെ തുടർന്നായിരുന്നു ഈ കുടിയേറ്റം. ബൊമാങ് കുടുംബം പെഗുവിലെ മോൻ ജനതയുടെ പിൻഗാമിയായിരിക്കാം. എന്നാൽ, മർമയുടെയോ മാഗ് ജനതയുടെയോ അല്ല. മ്യാൻമർ എന്ന പദത്തിൽ നിന്നാണ് മർമ എന്ന വാക്ക് ഉത്ഭവിച്ചതെന്നാണ് ഒരു അഭിപ്രായം. എന്നാൽ മറ്റൊരു അഭിപ്രായപ്രകാരം, ബർമ്മീസ്, പെഗുവാൻ, മോൻ ജനതയുടെ വംശപരമ്പരയിൽ പെട്ടതാണ് മർമ്മാസ് ജനങ്ങൾ എന്നാണ്. മ്യാൻമർ എന്ന വാക്ക് അർക്കനീസ് ഭാഷയിൽ വ്യത്യസ്തമായ രൂപത്തിൽ ഉച്ചരിച്ചാണ് മർമ എന്നത്. ബർമ്മീസ് ഭാഷയിസെ യ എന്ന ഉച്ചാരണം അർക്കനീസ് ഭാഷയിൽ ചിലപ്പോൾ റ എന്ന് ഉച്ചാരിക്കാറുണ്ട്. ഉദാഹരണത്തിന് റൺഗോൺ എന്ന സ്ഥലപ്പേര് അർക്കനീസ് ഭാഷയിൽ യാൻഗോൺ എന്നാണ് ഉച്ചരിക്കുന്നത്. ഇതുപോലെ മ്യാൻമർ എന്നതിനെ അർക്കനീസ് ഭാഷയിൽ മ്യാൻമാറിനെ, മ്‌റാൻമ എന്നാണ് എളുതുന്നത്. ഇത് പിന്നീട് മർമ എന്നാണ് ഉച്ചരിക്കുന്നത്. ചൈനീസ് പദമായ മിയിങ് എന്നതിൽ നിന്ന് ഉരുത്തിരിഞ്ഞു വന്നതാണ് മർമ എന്നതാണ് മറ്റൊരു നിഗമനം. മിയിങ് എന്ന ചെനീസ് പദത്തിന് അർത്ഥം മനുഷ്യൻ എന്നാണ്. ചൈനീസ് ഭാഷയിൽ ബർമ്മൻ ജനതയെ വിളിക്കാൻ ഉപയോഗിക്കുന്നത് ഈ പദമാണ്. നൂറ്റാണ്ടുകളോളം ഇവർ മോഗ് - മാഗ് എന്നീ പേരുകളിലാണ് അറിയപ്പെട്ടിരുന്നത്. ഡച്ചുകാരും പോർച്ചുഗീസുക്കാരുമായി ചേർന്ന് ബംഗാളികൾ ചിത്തഗോങ്ങിൽ നടത്തിയ കടന്നുകയറ്റത്തോടെയാണ് ഇവർ ഈ പേരിൽ അറിയപ്പെട്ടത്. അതിന് ശേഷം മർമർ ജനത ആപേരുകളിൽ അറിയപ്പെടാൻ ആഗ്രഹിച്ചിരുന്നില്ല. കാരണം ഈ വാക്കിന് അർത്ഥം കടൽകൊള്ളക്കാർ എന്നാണ്. ഇത് തങ്ങളെ അധിക്ഷേപിക്കുന്നതായും തങ്ങൾക്കെതിരായ ആക്രമണമായുമാണ് അവർക്ക് തോന്നിയത്.
സംസ്‌കാരം
മർമൻ ജനങ്ങൾ ബർമ്മീസ് കലണ്ടർ ആണ് പിന്തുടരുന്നത്. സൻഗ്രായി എന്നപേരിലാണ് പുതുവർഷം ആഘോഷിക്കുന്നത്. വർഷത്തിലെ പ്രഥമ മാസമായ ബൈശാകിലെ ആദ്യ ദിവസം മൂന്ന്് ഭാഗമായിട്ടാണ് ഇവർ ആഘോഷിക്കുന്നത്. സൻഗ്രൈമു എന്ന പേരിൽ ഒരു പരമ്പരാഗത കേക്ക് ഇവർ നിർമ്മിക്കുന്നു. മർമ യുവതികളും യവാക്കളും പാനി ഖേല (വെള്ളം കളി) എന്ന പേരിൽ വെളളം തെറിപ്പിച്ച് കളിക്കാറുണ്ട് പുതുവർഷ ദിനത്തിൽ. രണ്ടാം ദിവസം, സൻഗ്രായി ഐക എന്നാണ് അറിയപ്പെടുന്നത്.അന്ന് പരമ്പരാഗത കായിക വിനോദത്തിൽ ഏർപ്പെടും. കൂടാതെ, സമുദായ പ്രശ്‌നങ്ങൾ ചർച്ചചെയ്യുന്ന യോഗം ചേരും. പുതുവർഷത്തിലെ മൂന്നാം ദിവസം, സൻഗ്രായി അറ്റാഡ എന്നാണ് വിളിക്കുന്നത്. അന്നേ ദിവസം, പച്ചക്കറികൾ കൊണ്ടുള്ള ഭക്ഷം പാകം ചെയ്യും. നൂറിൽ അധികം ചേരുവകൾ ഉപയോഗിച്ചാണ് പഗൻ എന്ന ഈ വിഭവം തയ്യാറാക്കുന്നത്.
അവലംബം
വർഗ്ഗം:ജനവിഭാഗങ്ങൾ
ആലപ്പി ഷെരീഫ്
ജീവിതരേഖ
ഭാര്യ: നസീമ. മക്കൾ: ഷഫീസ്, ഷിഹാസ്, ഷർന. മരുമക്കൾ: ഷബ്‌നം, ഷാമില, ഷഹ്നാസ് (ദുബൈ). സഹോദരങ്ങൾ: ഷംസുബീവി, ബഷീർ, ഖമറുന്നിസ, നസീമ, കലാം, തങ്കമ്മ.
അനുസ്മരണം
സംവിധായകന്റെയോ നിർമാതാവിന്റെയോ താൽപര്യങ്ങൾക്കനുസരിച്ച് കഥാപാത്രങ്ങളെ സൃഷ്ടിക്കാൻ കൂട്ടാക്കാത്ത കഥാകാരനായിരുന്നു ഇദ്ദേഹം. തന്റെ വിചാര വികാരങ്ങൾക്ക് അനുസരിച്ച് മാത്രം കഥയെഴുതുമ്പോൾ കഥാപാത്രങ്ങൾ ആ കഥയ്ക്കൊപ്പം സഞ്ചരിക്കുകയായിരുന്നു ആലപ്പി ഷെറീഫിന്റെ സിനിമകളിൽ. കാലഘട്ടങ്ങൾക്കിടയിലൂടെയുള്ള മറ്റൊരു കാലഘട്ട നിർമിതിയുടെ ഉപജ്ഞാതാവ് എന്ന നിലയിൽ ഷെരീഫിെൻറ സാന്നിദ്ധ്യം ശ്രദ്ധേയമായിരുന്നുവെന്നും അക്കാലത്തെ 'ന്യൂ ജനറേഷൻ' സിനിമയുടെ പിന്നണിയിൽ ഷെരീഫ് ആയിരുന്നുവെന്നും സംവിധാകൻ ഫാസിൽ പറയുന്നു.
തിരക്കഥയൊരുക്കിയ ചിത്രങ്ങള്ളിൽ ചിലത്
പൂർണ്ണമായ പട്ടിക ലഭ്യമാണ്.
ചിത്രങ്ങൾ
ചിത്രങ്ങളെ സംബന്ധിച്ച അപൂർണ്ണമായ പട്ടിക താഴെ കൊടുക്കുന്നു.
അവലംബം
വർഗ്ഗം:തിരക്കഥാകൃത്തുകൾ വർഗ്ഗം:ചലച്ചിത്രസംവിധായകർ
റോസലിൻ മ്യൂറർ
ആദ്യകാല ജീവിതവും വിദ്യാഭ്യാസവും
മ്യൂറർ ഗാംബിയയിൽ വളർന്നു. അവിടെ അവരുടെ പ്രാഥമിക വിദ്യാഭ്യാസം ഉണ്ടായിരുന്നു. അവർ ബിസിനസ് മാനേജ്‌മെന്റിൽ ഡിപ്ലോമയും ഫോട്ടോഗ്രാഫിയും പഠിച്ചിട്ടുണ്ട്.
കരിയർ
വളർന്നുവരുമ്പോൾ, വിമാനവും പറക്കലും ഇഷ്ടപ്പെട്ടിരുന്ന മ്യൂറർ ഒരു എയർ ഹോസ്റ്റസ് അല്ലെങ്കിൽ പൈലറ്റ് ആകാൻ സ്വപ്നം കണ്ടു. 2009-ൽ നൈജീരിയയിലേക്ക് മാറുന്നതിന് മുമ്പ് ഗാംബിയയിൽ മോഡലായാണ് അവർ തന്റെ കരിയർ ആരംഭിച്ചത്. നൈജീരിയൻ നടനും രാഷ്ട്രീയക്കാരനുമായ ഡെസ്മണ്ട് എലിയറ്റ് അവരെ 2009-ൽ ഗാംബിയയിൽ കണ്ടെത്തി. നൈജീരിയയിൽ അഭിനയിക്കാൻ അവരെ ഉപദേശിച്ചു. നൈജീരിയയിലെ ലാഗോസിലേക്ക് താമസം മാറുകയും തന്റെ സിനിമാ ജീവിതം ആരംഭിക്കുകയും ചെയ്തു. 2009-ലെ എമെം ഐസോങ്ങിന്റെ സ്പെൽബൗണ്ട് എന്ന ചിത്രത്തിലും 2011-ൽ പുറത്തിറങ്ങിയ ഇൻ ദ കപ്പ്ബോർഡിലും ഒരു ചെറിയ വേഷത്തിൽ അഭിനയിച്ചു.
2012-ൽ, വീക്കെൻഡ് ഗെറ്റ്‌അവേയിലും അവർ ഒരു ചെറിയ വേഷത്തിൽ അഭിനയിച്ചു. 2012 ലെ സിനിമയിൽ അഭിനയിച്ചതിന് ശേഷം, കുറച്ചുകാലം അഭിനയം നിർത്തി. ഗാംബിയയിലെ സ്കൂളിൽ തിരിച്ചെത്തി. അഭിനയ ജീവിതം തുടരുന്നതിനായി നൈജീരിയയിലേക്ക് മടങ്ങി. 2014-ൽ അവർ തിരിച്ചെത്തിയപ്പോൾ, കെയ്‌ല എന്ന പ്രധാന വേഷത്തിൽ അഭിനയിച്ച ഒയാസിസ് എന്ന ടിവി പരമ്പരയിലെ അഭിനേതാക്കളോടൊപ്പം ചേർന്നു. അടുത്ത വർഷം, ഡാമേജ്ഡ് പെറ്റലിൽ ന്നേകയായി അഭിനയിച്ചു. റെഡ് കാർഡ്, ഓപ്പൺ മാര്യേജ് എന്നീ ചിത്രങ്ങളിലും അഭിനയിച്ചു.
2017-ൽ അവർ ഔർ ഡേർട്ടി ലിറ്റിൽ സീക്രട്ടിൽ ഒരു പ്രധാന വേഷത്തിൽ അഭിനയിച്ചു. അതേ വർഷം തന്നെ, ഫിലിപ്പ് ആൻഡ് പോളികാർപ്പ് എന്ന ടിവി പരമ്പരയിൽ മോണിക്കയായി അഭിനയിച്ച അവർ ദി ഇൻക്രെഡിബിൾ ഫാദർ, പെബിൾസ് ഓഫ് ലവ്, ഔർ ഡേർട്ടി ലിറ്റിൽ സീക്രട്ട് എന്നിവയിലും അഭിനയിച്ചു. പിന്നീട് അവർ തന്റെ ആദ്യ സിനിമയായ ദി തെറാപ്പിസ്റ്റ്സ് തെറാപ്പി നിർമ്മിക്കാൻ തുടങ്ങി. 2018-ൽ, എനിയോള ബാഡ്‌മസിന്റെ കർമ്മ എന്ന ചിത്രത്തിലെ വലേരിയായി അവർ പ്രധാന വേഷം ചെയ്തു. അയോ മകുന്റെ മെറി മെൻ: ദി റിയൽ യോറൂബ ഡെമൺസിൽ കെമി അലെസിൻലോയ് ആയി അഭിനയിച്ചു.
മനുഷ്യസ്നേഹം
2017 മെയ് 25-ന്, ഡെൽറ്റ സംസ്ഥാനത്തെ ഉഡുവിലെ ഉഡു മെയിൻ മാർക്കറ്റ് വാട്ടർ പ്രൊജക്റ്റ് പുനരധിവസിപ്പിക്കുകയും കമ്മീഷൻ ചെയ്യുകയും ചെയ്തു. ബിഗ് ചർച്ച് ഫൗണ്ടേഷൻ ഓൺ വിമൻ ആൻഡ് ചൈൽഡിന്റെ അംബാസഡർ എന്ന നിലയിൽ, ഡെൽറ്റ സ്റ്റേറ്റിലെ വാരിയിലുള്ള 3-എച്ച് ക്ലിനിക്കിലും മെറ്റേണിറ്റിയിലും അവർ ഗർഭിണികൾക്ക് പണം ദാനം ചെയ്തു.
മറ്റ് സംരംഭങ്ങൾ
മ്യൂറർ മൾട്ടിഷീൻ എബോണിയുടെ അംബാസഡറാണ്. 2015-ൽ അവർ ബിഗ് ചർച്ച് ഫൗണ്ടേഷൻ ഓൺ വിമൻ ആൻഡ് ചൈൽഡിന്റെ അംബാസഡറായി. 2017 ഏപ്രിലിലെ ഹൗസ് ഓഫ് മാലിക് മാഗസിൻ ലക്കത്തിന്റെ കവറിൽ അവർ പ്രത്യക്ഷപ്പെട്ടു. 2019 ഏപ്രിലിൽ, അവർ DoctorCare247-മായി ഒരു അംഗീകാര കരാർ ഒപ്പിട്ടു. നാല് മാസത്തിന് ശേഷം അവർ ഗ്ലോയുമായി ഒരു അംഗീകാര കരാർ ഒപ്പിട്ടു.
സ്വകാര്യ ജീവിതം
ഡെൽറ്റ സ്റ്റേറ്റിൽ നിന്നുള്ള ഡച്ച് പിതാവിന്റെയും നൈജീരിയൻ അമ്മയുടെയും മകളായി ഗാംബിയയിലാണ് മ്യൂറർ ജനിച്ചത്. മൂന്നംഗ കുടുംബത്തിലെ ആദ്യത്തെ കുട്ടിയാണ് അവർ.
പുറംകണ്ണികൾ
വർഗ്ഗം:ഗാംബിയൻ നടിമാർ വർഗ്ഗം:1992-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ആനി രാജ്ഞി
1702 മുതൽ 1714 വരെ ബ്രിട്ടനും അയർലണ്ടും ഭരിച്ചിരുന്ന രാജ്ഞിയായിരുന്നു ആനി രാജ്ഞി.
ജീവിതരേഖ
ജെയിംസ് രണ്ടാമന്റേയും (1633-1701) ആനി ഹൈഡിന്റെയും പുത്രിയായി 1665 ഫെബ്രുവരി 6നു ജനിച്ചു. 1683 ജൂലൈ 28നു ഡെന്മാർക്കിലെ രാജാവ് ഫ്രെഡറിക്ക് മൂന്നാമന്റെ പുത്രനായ ജോർജ്ജ് രാജകുമാരനെ (1653-1708) വിവാഹം ചെയ്തു. 1705 മാർച്ച് 8നു ഇംഗ്ലണ്ട്, സ്കോട്ട്‌ലൻഡ്, അയർലൻഡ് എന്നീ രാജ്യങ്ങളുടെ രാജ്ഞിയായി അധികാരമേറ്റു. 1707 മേയ് 1നു 'ആക്ട്സ് ഓഫ് യൂണിയൻ' എന്ന നിയമത്തിലൂടെ, ഇംഗ്ലണ്ട്, സ്കോട്ട്‌ലൻഡ് എന്നീ രാജ്യങ്ങളെ ചേർത്തു ഗ്രേറ്റ് ബ്രിട്ടൺ രൂപീകരിച്ച ആനി രാജ്ഞി, ഗ്രേറ്റ് ബ്രിട്ടൺ, അയർലൻഡ് എന്നിവയുടെ രാജ്ഞിയായി ഭരണം തുടർന്നു.
1801ൽ അയർലൻഡ് കൂടിച്ചേർന്ന് "യുണൈറ്റഡ് കിങ്ഡം ഓഫ് ഗ്രേറ്റ് ബ്രിട്ടൺ ആൻഡ് അയർലൻഡ്" രൂപംകൊള്ളുന്നതുവരെ ഗ്രേറ്റ് ബ്രിട്ടൺ നിലകൊണ്ടു.
1714 ആഗസ്റ്റ് 1 പുലർച്ചെ ആനി രാജ്ഞി അന്തരിച്ചു.
കാമില ത്യാബ്ജി
ഒരു ഇന്ത്യൻ മനുഷ്യസ്‌നേഹിയും അഭിഭാഷകയുമായിരുന്നു കാമില ത്യാബ്ജി (ഫെബ്രുവരി 14, 1918 - മെയ് 17, 2004).
ആദ്യകാല ജീവിതവും വിദ്യാഭ്യാസവും
നഗരത്തിലെ പ്രമുഖ മുസ്ലീം ത്യാബ്ജി കുടുംബത്തിലെ അംഗമായി ബോംബെയിലാണ് കമില ഫൈസ് ബദ്രുദ്ദീൻ ത്യാബ്ജി ജനിച്ചത്. പിതാവ് ഫൈസ് ബദ്രുദ്ദീൻ ത്യാബ്ജി ജഡ്ജിയും അമ്മ സലിമ ബോംബെ ലെജിസ്ലേറ്റീവ് അസംബ്ലി അംഗമായിരുന്നു. ഇന്ത്യൻ നാഷണൽ കോൺഗ്രസിന്റെ മൂന്നാമത്തെ പ്രസിഡന്റ് ബാദ്റുദ്ദീൻ ത്യാബ്ജി (1844-1906) ആയിരുന്നു അവരുടെ മുത്തച്ഛൻ. ബദ്രുദ്ദീൻ ത്യാബ്ജി അവരുടെ സഹോദരനും ലൈല ത്യാബ്ജി അവരുടെ മരുമകളും സഫർ ഫുത്തഹാലി അവരുടെ ആദ്യ കസിനും ആണ്.
ത്യാബ്ജി ബോംബെയിലെ സെന്റ് സേവ്യേഴ്സ് കോളേജിലും ഓക്സ്ഫോർഡിലെ സെന്റ് ഹഗ്സ് കോളേജിലും പഠിച്ചു. സ്കൂളിൽ ഇന്ദിരാഗാന്ധിയുടെ സഹപാഠിയായിരുന്നു. ഓക്സ്ഫോർഡിൽ പഠിച്ച ആദ്യകാല മുസ്ലീം സ്ത്രീകളിൽ ഒരാളായിരുന്ന അവർക്ക് ഓക്സ്ഫോർഡിൽ പഠിച്ച ആദ്യത്തെ വനിതയായി കണക്കാക്കപ്പെടുന്ന വെലിയ അബ്ദുൽ ഹുഡയേക്കാൾ രണ്ട് വയസ്സ് പ്രായം കുറവായിരുന്നു.
കരിയർ
25 വർഷമായി ലണ്ടനിൽ ഇൻഷുറൻസ് നിയമം അഭ്യസിക്കുന്നതിനിടയിൽ ത്യാബ്ജി "ബ്രില്ലിയന്റ് സിൽക്ക് സാരികൾ" ധരിച്ചിരുന്നു. 1953 നും 1956 നും ഇടയിൽ ശകുന്തള ശ്രീനഗേഷിനൊപ്പം ഏഷ്യൻ ക്ലബ് എന്ന ബിബിസി ടെലിവിഷൻ പ്രോഗ്രാം ആതിഥേയത്വം വഹിച്ചു. 1960-ൽ യുണൈറ്റഡ് കിംഗ്ഡത്തിലെ വിമൻസ് ഇന്ത്യൻ അസോസിയേഷന്റെ സ്ഥാപകയും ആദ്യത്തെ അദ്ധ്യക്ഷയുമായിരുന്നു.
തയ്യൽ, എംബ്രോയിഡറി, കുക്കറി എന്നിവയുൾപ്പെടെയുള്ള ഗാർഹിക ജോലികളെ പിന്തുണച്ചുകൊണ്ട് സ്ത്രീകളുടെ സാമ്പത്തിക സ്വാതന്ത്ര്യം മെച്ചപ്പെടുത്തുന്നതിനായി 1960 കളുടെ മധ്യത്തിൽ ഇന്ത്യയിലേക്ക് മടങ്ങിയ ശേഷം ത്യാബ്ജി 1968 ൽ വിമൻസ് ഇന്ത്യ ട്രസ്റ്റ് (ഡബ്ല്യുഐടി) എന്ന ചാരിറ്റി സ്ഥാപിച്ചു. ഡബ്ല്യുഐടിയുടെ പ്രവർത്തനങ്ങളെ പിന്തുണയ്ക്കുന്നതിനും ഡബ്ല്യുഐടി സാധനങ്ങൾ വിൽക്കുന്നതിനായി കാശി എന്ന ലണ്ടൻ ഷോപ്പ് തുറക്കുന്നതിനുമായി അവർ യുകെയിൽ കമില ട്രസ്റ്റ് ആരംഭിച്ചു.
ത്യാബ്ജി മുഹമ്മദൻ നിയമത്തിൽ പരിമിതമായ താൽപ്പര്യങ്ങൾ (1949), "വിദ്യാഭ്യാസവും ജീവിതവും: കോമൺ‌വെൽത്ത് വനിതകൾക്കായി ചില പുനർവിചിന്തനം" (1966),, "ബഹുഭാര്യത്വം, ഏകപക്ഷീയമായ വിവാഹമോചനം, മുസ്ലീം നിയമത്തിൽ മഹർ എന്നിവ ഇന്ത്യയിൽ വ്യാഖ്യാനിച്ചതുപോലെ" എന്നിവ എഴുതി. ഐക്യരാഷ്ട്രസഭയുടെ കമ്മീഷൻ ഓഫ് വുമൺ സ്റ്റേറ്റിലെ ഇന്ത്യയുടെ പ്രതിനിധിയായിരുന്നു അവർ.
വ്യക്തിഗത ജീവിതവും പൈതൃകവും
2004 ൽ 86 വയസ്സുള്ള ത്യാബ്ജി മുംബൈയിൽ അന്തരിച്ചു. WIT സ്ത്രീകളുടെ സാമ്പത്തിക സ്വാതന്ത്ര്യത്തിനായി പ്രവർത്തിക്കുന്നത് തുടരുന്നു. കൂടാതെ അതിന്റെ യഥാർത്ഥ പ്രവർത്തനങ്ങൾക്ക് പുറമേ ഒരു നഴ്സിംഗ് ഹോമും അധ്യാപക പരിശീലന സ്കൂളും നടത്തുന്നു. അവരുടെ ബഹുമാനാർത്ഥം പൻവേലിലെ കമില ത്യാബ്ജി ഡബ്ല്യുഐടി സെന്ററിന് പേര് നൽകി. ജീവിതകാലത്തെ നേട്ടങ്ങൾക്ക് 2014-ൽ അവർക്ക് മരണാനന്തരം കർമ്മവീർ പുരസ്‌കാർ ലഭിച്ചു.
പുറംകണ്ണികൾ
വർഗ്ഗം:1918-ൽ ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:ഇന്ത്യൻ ഫെമിനിസ്റ്റുകൾ